cyanic-selkie/wikianc huggingface dataset:
樊沖
經歷
2008年，做過搜狐電影音樂節總監. 2010年，做過北京國際電影節音樂製作人. 2012年，為《驢得水》主題曲《我要你》作曲同填詞. 2014年，做過《任天堂》音樂劇嘅音樂製作人. 佢都做過《白日夢》音樂劇嘅音樂製作人.
出面網頁
類:中國音樂製作人 類:樊氏
避風塘炒蟹
避風塘炒蟹係香港出名嘅菜式，佢嘅香，辣，惹味令人留下深刻印象. 主要材料包括肉蟹、由蒜頭，豆豉，辣椒同香茅溝埋而成嘅醬料，當然唔同嘅舖頭有唔同嘅秘訣.
2002年，一位避風塘炒蟹廚師提出一個創新構思，係將避風塘炒蟹包裝好成為手信，畀遊客帶到世界各地.
睇埋
Typhoon shelter
咆哮腔
咆哮腔，又稱為死腔、黑腔、黑死腔、低哮聲線，係死亡金屬、黑金屬樂隊主音經常使用嘅一種歌唱技巧.
早期
最早期嘅"殘暴"聲樂效果可以追朔至1956年Screamin' Jay Hawkins嘅"I Put a Spell on You". 1966年The Who嘅"Boris the Spider" 亦同今日嘅黑死腔相似.
喺1970年代早期，King Crimson嘅"21st Century Schizoid Man"入面，Greg Lake唱出嘅失真聲線亦值得注意.
X光
X光，又叫X射線、倫琴射線，係波長範圍由0.01到10納米之間嘅電磁波，波長細過紫外光、大過伽馬射線.
X光由德國科學家倫琴喺1895年發現，佢因為咁而攞到諾貝爾物理學獎.
莎拉·麥克勞克蘭
莎拉·麥克勞克蘭（Sarah Ann McLachlan；）係加拿大女唱作人. 直至2015年，佢喺全球賣咗超過4千萬張專輯.
約拿書
《約拿書》係《舊約聖經》嘅小先知書，天主教譯做《約納》，呢卷書體現咗耶和華公正對待地上所有嘅人，只要壞人改邪歸正，佢就樂意畀佢哋機會悔改.
簡介
作者：約拿 日期：公元前755年 地點：尼尼微
約拿書係一本以反諷形式講述一位先知自己嘅故事嘅書，呢卷書挑戰讀者係咪允許神愛讀者自己嘅仇敵.
內容講述先知約拿唔聽上帝嘅話，無去將上帝要毁滅尼尼微城嘅警告傳畀嗰處嘅人. 尼尼微係以色列嘅敵人亞述帝國嘅首都，約拿因爲唔願意尼尼微人被拯救，所以唔肯去尼尼微城畀警告，就想偷偷走去他施. 點知經過一連串戲劇性嘅事發生之後，約拿終於勉強服從命令，去咗尼尼微. 尼尼微係一個需要三日先行得完嘅城，約拿只行咗一日，而且佢嘅警告喺希伯來文只有五個字，內容只有：再多四十日尼尼微就會被推翻，想藉此令尼尼微人唔悔罪而被毁滅. 但尼尼微全城竟然因為佢嘅警告全城悔罪，上帝就因此願意寬恕尼尼微. 最後約拿嘅警告係實現咗，全個城係被推翻，只不過唔係以約拿所諗嘅方式. 約拿最後因為唔滿意個結果而向上帝大發脾氣，上帝借由蓖麻一事令約拿感同身受，藉此說明神同樣愛惜尼尼微城嘅人民.
呢卷書講明上帝對被造物有絕對嘅主權. 不過更強調上帝係愛同憐憫嘅上帝，甚至願意寬恕並且拯救佢子民嘅仇敵，而唔願意懲罰，毁滅佢哋. 佢呼喚以色列悔改，重提醒佢哋嘅使命係要使萬民都接受上帝嘅慈愛同赦免.
12金鴨
《12金鴨》（英文：12 Golden Ducks），係2015年上畫嘅港產片，由吳君如、劉浩龍、姜皓文、蔡瀚億主演，鄒凱光執導，另外仲有謝霆鋒、任達華、陳妍希、陳奕迅、趙薇、鹿晗、盧海鵬、薛凱琪、陳靜、黃秋生、周秀娜、李若彤、梁洛施、黃偉文、王菀之等藝人客串.
故事講述昔日鴨王萬人迷張近萊（Future張，吳君如飾演），因為感情受創遠走泰國. 喺好友魯老師（黃秋生飾演）嘅激勵下，佢搵嚟貼身教練洛雞（古天樂飾演）相助重練鋼鐵人身，決定要喺香港鴨界重振雄風. 點知佢賺女人錢嘅地方，已經由夜店變成老人院、暗藏春色嘅泰式菜館等…. 終於一個千載難逢嘅機會，佢被當紅名媛梁李笑茜（容祖兒飾演）選中，一齊上電視跳舞，但條件係必須搵齊12位身懷絕技、各有所「長」嘅舞男 …
製作過程
陳妍希、趙薇、梁洛施同埋容祖兒飾演唔同尋歡嘅女性，亦成為咗一啲傳媒嘅關注所在. 另外，亦有啲傳媒提到，吳君如同謝霆鋒上演中學時期嘅戲碼，謝霆鋒喺戲入面暗戀吳君如，而吳君如就強吻謝霆鋒，仲大玩「抓鳥遊戲」.
南非蘆薈
南非蘆薈（；學名：Aloe arborescens），又嗌龍角蘆薈（）、木劍蘆薈（）、龍角花（）、大蘆薈（），係黃脂木科蘆薈屬嘅長年生肉質草本植物，原產南非，而家喺南非、津巴布韋、莫三鼻給、馬拉維、中國西北少部分地區先至搵到.
樣
植株雖然有明顯嘅地上梗，但梗節好短. 成樖嘢有3.0～4.5m高，有分枝兼直立. 葉莖生，樣似窄嘅披針，肥厚兼多肉汁，長大概6dm，闊大概5cm，頂端長而超尖，葉邊有明顯嘅白刺響度，而且好長. 花熟單生，總裝花序，多數生喺葉堆，花瓣紅，花萼綠，長大概35mm，初生時好密拃拃；每年夏中開花. 果屬蒴果，三角形.
適應環境
植株啱喺暖熱同乾燥、有陽光嘅地方生，稍微啲鹽鹼性地，但唔凍同黑麻麻地方.
用途
植株多數用嚟畀人睇，民間亦會用佢啲葉醫癌症.
連出去
類:蘆薈屬 類:草本植物 類:肉質植物 類:沙漠植物 類:藥用植物 類:觀葉植物 類:花卉
若望十八世
若望十八世（John XVIII，）係羅馬天主教第141任教宗，1004年1月至1009年7月18號在位.
麥克勞克蘭
麥克勞克蘭（McLachlan）係個英文名，可以係：
榻榻米
榻榻米（，たたみ）係日本傳統嘅房「和室」入面鋪喺地板上面嘅嘢，係通常畀人坐或者瞓喺度嘅一種傢俬. 榻榻米係用墊（疊表）嚟包住素材（疊床）. 疊表通常用燈心草嚟織，近年嚟有開始使用發泡膠嚟整疊表.
思齊四世
思齊四世（Sergius IV，又譯色爾爵四世，）係羅馬天主教第142任教宗，1009年到1012年在位.
沿途有你
沿途有你可以係指：
T光
T光，又叫T射線、兆赫射線、兆赫輻射，係波長範圍由0.1到1毫米之間嘅電磁波（頻率由0.3到3兆赫），波長細過微波、大過紅外光.
沿途有你 (電影)
係由丹麥靈北大藥廠贊助，由腦學科研學會拍攝嘅香港短片電影，片長20分鐘. 由張可頤、姜大衛、高皓正領銜主演，導演、監製、編劇阮繼志. 女主角張可頤憑住呢套戲喺第五屆金花獎國際微電影頒獎典禮榮獲「最佳女演員」一獎.
蓮子冰
蓮子冰係香港嘢飲，通常見於冰室，用蓮子、奶、水、冰沖成.
Jantzen濾子
Jantzen濾係表示論入面嘅一種架生、一種嘢整，用來研究範疇O嘅結構. J.C.Jantzen 響1979年提出，同時提出一猜想，而家叫做 Jantzen猜想 (en:Jantzen conjecture).
最強囍事
《最強囍事》（英文：All's Well, Ends Well 2011），係2011年上畫嘅港產片，由甄子丹、古天樂、劉嘉玲、張柏芝、黃百鳴、閻妮、杜汶澤、熊黛林主演，陳慶嘉執導. 套戲係《家有囍事》嘅相關作品.
乃村健次
乃村健次 ，係日本嘅一個男配音員.
屯門鄧肇堅運動場
屯門鄧肇堅運動場，香港運動場之一，喺屯門青松觀路，另一邊為青田路，大興體育館隔籬，英文叫Tuen Mun Tang Shiu Kin Sports Ground. 行政上歸屯門區. 設施有運動場、草地球場，球場為十一人草地足球場.
場歸康樂及文化事務署管，以鄧肇堅爵士命名，另一個為西貢鄧肇堅運動場.
教育路 (廣州增城派潭)
教育路（）係中國廣東廣州嘅南北走向馬路，喺增城派潭鎮，南邊從大埔路同派潭大道中嘅交界開始，一直向北去到文政路.
概要
全長1.3km，闊10～21米，雙向2～3車道，馬路南闊北窄兼分開南北兩條.
經過嘅道路
條路順序從南到北排，加粗嘅字係主幹道：
彌迦書
《彌迦書》係《舊約聖經》嘅小先知書，天主教譯做《米該亞》. 呢卷書有好多預言喺過咗幾百年之後獲得驚人應驗. 呢卷書嘅作者係彌迦，佢嘅預言針對南方猶大國，佢向猶大人發出強烈嘅警告信息.
簡介
作者：彌迦 日期：公元前735年 地點：耶路撒冷
先知彌迦同以賽亞係同時代嘅人，佢來自南國猶大嘅鄉下. 彌迦相信猶大將遭遇國難，同阿摩司預言北國將遭遇嘅相同，基於同一理由，上帝將懲罰人民嘅罪惡. 不過彌迦傳嘅信息更明確提示將來嘅盼望.
呢卷書有特別值得注意嘅經文，例如描述上帝統治下普遍嘅和平（4章1-4節）；預言大衛家族將出現一位大君王，使國家獲得長治久安（5章2-4節）；又有一句名言，簡明綜合以色列多位先知嘅信息：「只要你行公義，好憐憫，存謙卑嘅心，與你嘅上帝同行. 」（6章8節）
本篤八世
本篤八世（Benedictus VIII，）係羅馬天主教第143任教宗，1012年到1024年在位.
欽廉地區
欽廉，或者喊做欽廉地區，係兩粵入邊嘅一笪埞方，喺廣東粵西以西、廣西東南部撈越南北部嘅交界位置. 舊屬廣東嘅廉欽道，兼八屬嘅廉州府. 而今建制上係由廣西裏頭三個地市管轄到.
範圍
欽廉範圍南抵北部灣、北抵十萬大山跟南寧橫州對望、東北以六萬大山同鬱林交界、東南同湛江安鋪鄰接、西靠北崙河跟越南交接.
區內地理
欽廉地區西北、北便係十萬大山，東北係六萬大山，南邊毗臨北部灣；十萬大山一路延伸到越南廣寧省境內，山海之間東興、芒街隔界河北崙河相望；六萬大山麓到北部灣官寨海、英羅港一線就隔開合浦山口鎮跟湛江市廉江安鋪地區高橋鎮. 南流江流經笪埞，喺匯集齊啲支流似武利江等等之後出海；除開南流江，域內仲有欽江、防城江、大風江、北崙河（舊稱安南江）等江水. 各大城鎮、墟鎮大多分佈喺啲江水隔籬.
史前
史前遺址着發現喺欽廉地區噶主要喺啲遺址畀海濱貝丘文化，啲喺新石器時代早期噶，比如亞菩山遺址、馬蘭嘴遺址、杯較山遺址喺防城港、牛屎環塘遺址喺合浦同埋芭蕉墩遺址與及亞陸講楊義嶺遺址喺欽州. 種貝丘遺址裏頭主要噶謀生方式係採集、漁獵，可能都兼做有原始農業到了新石器時代中期.
到新石器時代晚期，出名噶遺址有獨料遺址，在裏頭農業變成了主要.
建置
由隋唐開始，朝廷開始設欽州府、廉州府，宋朝就統稱做欽廉，到明朝組成廉州府，下低分治四屬（欽州、廉州、靈山、防城），所以又喊做欽廉靈防、欽廉四屬. 按而今中國大陸嘅行政建制，欽廉係計欽州、北海、防城港三隻地級市，連同啲地級市下轄嘅一隻縣級市東興、三隻縣合浦縣、浦北縣、靈山縣.
區劃史
欽廉地區古屬合浦郡，南朝宋始設宋壽郡於欽州，南齊陣時變宋壽縣，梁、陳為安京郡埞，屬安州. 隋又設安州，開皇十八年（598年）改為欽州，取「欽順」義，又係「取欽江為名」. 大業元年合浦設置祿州，又併入合州. 同時大業初欽州改為寧越郡. 唐陣時屬嶺南道、初初跟隋制，武德四年（621年）撤郡設欽州，治下啲縣多次更名、設改，而貞觀八年（634年）合浦喊做廉州. 咸通三年（862年）嶺南道分嶺南東道、嶺南西道，屬嶺南西道. 宋朝陣時屬廣南西路，並稱欽廉.
元朝至元十七年（1280年）陣時設欽州路、廉州路，連同高州路、化州路、雷州路等屬海北海南道. 明朝劃畀廣東布政司，洪武元年（1368年）設廉州府，二年（1369年）設欽州府，洪武七年（1374年）欽州府降為欽州、並喺洪武十四年（1381年）歸屬廉州府. 明朝陣時開始，防城江以東部份地區着越南實控；清朝跟明制，照舊屬廣東省. 中法戰爭之後嘅光緒十一年（1885年），中法喺天津簽訂《中法新約》（法文：），裏便規定兩國派人勘察劃定中越邊界. 兩年後（1887年），兩國之間訂立《續議界務專條》當中確定，中越以北崙河為界. 接續到光緒十四年（1888年），清廷升欽州為直隸州，轄而今欽州、防城兩笪埞，原欽州西部劃出，設防城縣，北崙河邊立大清欽州界碑；廉州轄靈山、合浦. 光緒二十年（1894年）劃遂溪縣潿洲島落合浦. 光緒三十二年（1906年）欽州、廉州屬廉欽道，治所欽州. 宣統三年（1911年）廉欽道變欽廉軍政府.
民國元年（1912年）撤銷廉州府，治下直屬欽廉軍政府、後改欽廉綏靖處，同時改欽州變欽縣，1914年改欽廉道. 1916年桂系勢力岑春煊主張自下而上欽廉改隸廣西. 民國六年（1917）欽廉四屬吳則浚等十五名代表向廣西省當局請願，欽廉應劃歸桂省. 之後，吳則浚等二百餘人就欽廉劃歸廣西問題上書兩院，因時值護國戰爭，加之廣東督軍府同埋廣東各界人士抵制而冇實現到.
民國九年（1920年），撤銷欽廉道，治下直屬廣東省. 三月，喺桂系控制下嘅廣東，欽廉鎮守使陸蘭清、合浦李懷祖、欽州韋炳青等上書請願，要求捉欽州、廉州、靈山、防城劃隸廣西；四屬人民代表韋炳青等十幾人又上書；兩者呈遞至軍政府. 之欽廉籍議員對於隻提案始終反對，龐淵鑒、鄧政治兩議員「搜集人民反對此案之證據及窒礙難行之理由，列為書表分呈軍府當道」，防城、欽縣、合浦、靈山轄區啲官民大多嘸願改轄. 龐淵鑒同欽廉紳商學各界代表潘承鎏與及欽廉留省學會勞有琨等人上書請願反對改隸. 廣東啲旅外團體都強力反對，基於廣東一體嘅立場喺報紙上進行公開抗議. 欽廉旅京人士召旅京廣東全體大會反對欽廉屬桂，上海粵僑商業聯合會都分別致電廣州、北京反對欽州割歸桂省. 欽廉地方紳士組織在府學宮開公民大會，五千餘人到場全體表決否認改隸. 最後，喺各方抵制壓力下同埋因陳炯明嘅粵軍回攻驅逐緊桂系，加之省長楊永泰都聯絡粵籍軍官合謀倒桂噶情形下，6月4日下晝廣東省議會開會討論「欽廉各界代表潘承鎏等請函駁回欽廉改隸案」，結果反對改隸並全體起立通過，諮請省長取消. 6月24日，廣州軍政府發表歉電，宣布撤銷欽廉改隸案. 之後直到民國十九年（1930年），欽廉屬廣東省南區綏靖公屬. 民國二十五年（1936年）屬廣東省第八區行政督查專員公署.
中華人民共和國成立之後，屬廣東省南路專區，1950年改欽廉專區，1951年改喊做欽州專區. 1952年欽州專區劃畀廣西省. 1955年改為合浦專區，又歸返廣東省. 1958年12月1日，撤消防城縣，併入東興各族自治縣，縣治東興鎮. 1959年改屬湛江專區. 1964年，設立欽州僮族自治縣（1963年批准）. 1965年，欽、防劃歸廣西壯族自治區，設立欽州專區，欽州僮族自治縣改為欽縣，那陳、西鄉等欽北鄉鎮劃入南寧市良慶區同邕寧區，上思劃入. 1971年改稱欽州地區. 1978年12月15日，東興各族自治縣縣治遷到防城鎮，改名防城各族自治縣. 1983年設北海市. 1987年捉合浦縣劃歸北海市. 1993年設立防城港市，轄防城、上思兩縣. 1994年6月28日，中華人民共和國國務院批准，撤銷欽州地區，改設地級欽州市. 1996年4月29日，國務院批准，設立東興縣級市，轄東興、江平、馬路等3隻鎮，市政府駐東興鎮，屬防城港市轄.
民系
欽廉人主要分佈喺廣東、廣西、香港、澳門、臺灣及越南、新加坡、美國、法國、澳大利亞、加拿大等埞方，總人數有講800萬（中國大陸600萬，海外200萬） ，又有講1000萬以上.
海外好多欽廉嘅僑裔分佈喺越南、成為越南華族嘅主要部分之一. 其中分為明末嘅明鄉人、因劃界而入越南嘅原防城啲埞人同埋啲近代嘅移民.
近代越南華人
近代移居越南噶華人最多係廣府人，其次係潮州人，廣府或者客家華人當中好多又都係欽廉人.
有尐係因為1887中法劃界、住喺防城江東便而歸入越南噶，捱歸入儂族，大多住喺海寧、即而今廣寧省，其中大部分講𠊎話、白話混合語，所以喊做海寧客或者海寧儂. 另外，劃界之後，都持續有新人遷入融入，歸為海寧客. 佢哋祖上多數係清末入欽廉開墾噶客家人. 喺保大皇帝陣時有過儂人自治區喺芒街，之後隨法國人南遷潼茅成立海寧郡自治區，又或者去西貢堤岸、甚至法國、南加州. 喺1979年越南政府發佈文件《越南各民族成分名稱嘅決定》裏便承認海寧儂為華族.
有尐係因為逃離饑荒、戰火而跨境到越南海防、同奈、西貢堤岸噶（同奈尤其多欽廉與及廉江、吳川移民 ，所以同奈粵語口音基本上係欽廉方言 或者廉江口音）. 好多客家人喺原本梅州為主噶崇正會館基礎上，設崇正欽廉會館. 越南排華陣時好多欽廉華人走佬去香港、美國等其他埞方.
語言
欽廉地區主要通行粵語，傳統上喊做粵語欽廉片，下分各城區白話、廉州話、新立話、小江話、六萬山話；欽廉片之外仲有少部分桂南平話喺靈山、欽州戥橫州、南寧隻交界處.
某啲鄉鎮用𠊎話、又喊做新民話（客家話），分佈喺譬如浦北張黃、大成，合浦公館，欽州久隆、那彭，防城至東興一迾埞嘅靠北山麓啲埞.
壯話（欽州壯話）主要分佈喺三那（那彭、那思、那麗）啲埞，同埋接近上思啲埞.
喺北海市鐵山港、丹兜海以東對過海啲埞（白沙鎮一帶）分佈有粵西閩語.
而京族話（一種域外方言畀越南話）分佈喺京族三島，使用喺啲京族村鎮，與及啲京族人、漢族人，啲居住喺京漢混住埞似江龍、潭吉、澫尾啲埞噶都有使用.
蜑家話
水上人講嘅蜑家話，同廣東話唔係分別咁大，主要係水上生活用字特別豐富.
例:
蜑家粵語發音亦同一般粵語發音有少少唔同，冇前圓唇元音 ，蜑家人會講「洗角裝糠，洗面爽床」，打魚講成「打椅」.
佐藤大典
（）係日本足球員，司職前鋒，效力過草津溫泉，及長野帕塞羅.
氣旋德比
強烈熱帶氣旋德比 ，或者強烈熱帶氣旋黛比（Severe Tropical Cyclone Debbie）係自2015年以嚟喺澳洲地區旋最勁嘅熱帶氣旋，同埋佢被指喺自2011年以嚟對昆士蘭最危險嘅氣旋. 呢個熱帶低氣壓響3月23號形成，響3月26號改名. 氣旋德比預計會喺當地時間3月28號晏晝2點喺同埋之間登陸.
末日審判 (畫)
《末日審判》（，意大利文：Il Giudizio Universale）係意大利文藝復興畫家同雕塑家米開朗基羅喺1534年至1541年為西斯汀禮拜堂畫嘅一幅巨型祭壇作品.
睇埋
[[Category:畫]]
楊開慧
楊開慧（）號霞，字雲錦，喺湖南長沙縣板倉鄉出世.
處決
1930年10月，楊開慧喺板倉畀湖南省政府主席、軍閥何鍵捉到. 11月14號喺長沙被殺，年僅29歲. 當時個仔岸青得6歲，岸龍得3歲.
冇耐，喺江西指揮緊紅軍反「圍剿」嘅毛澤東知道楊開慧犧牲嘅消息，好傷心，佢喺寫畀楊家嘅信入便話「開慧之死，百身莫贖」.
簕杜鵑
簕杜鵑（；學名：Bougainvillea）；喺植物研究學入面係嗌葉子花（）或三角梅（）；喺臺灣嘅部分講臺語嘅人係嗌卡祝剌（Chhì-á-hoe）. 佢係紫茉莉科葉子花屬嘅常綠藤本植物同灌木，屬下有5個品種. 原產巴西，而家喺中國、秘魯同阿根廷都搵到.
形態
佢啲樹枝有刺且向下髧，莖比較粗，冇毛或疏生軟毛；單葉互生，成日一次生3朵花出嚟，生喺比較大嘅苞片入面. 花期係幾乎全年都有花. 花色方面都比較靚，而且持續時間比較長. 啱嗮喺庭院入面種.
用途
呢樖嘢重可以用嚟做盆景同綠籬，植物造型都得.
攷
類:紫茉莉科 類:藤木 類:四季常綠植物 類:灌木 類:綠籬植物 類:花卉
若望十九世
若望十九世（John XIX，）係羅馬天主教第144任教宗，1024年到1032年在位.
羣
羣（Group）係數學上一種代數結構. 一個羣係一個集（set），喺上面定義一種運算（operation）（一般叫佢做「乘法」，不過唔一定係、多數時候都唔係指四則運算嘅「乘法」），要令到集裏面任意兩個元素（element）進行運算，結果仍然係呢個集嘅元素. 羣必須符合結合性質（associative）、恆等性質（identity）同可逆性質（invertibility）.
定義
如果有一個叫G嘅Set，我想佢係喺一個羣，就需要有一個二元運算（Binary Operation）「•」，（多數叫佢做乘，因為係用一點嚟表示）. 而Set入面嘅嘢同個運算，需要符合以下幾個條件：
以上並唔要求，即係前後調位乘埋唔一定一樣. 但如果呢條式都啱嘅話，咁呢個羣就叫做阿標羣（Abelian group）.
整數羣
整數係第一個識得嘅羣. 整數嘅集，係寫成\Z，佢入面裝住所有嘅整數，即係. 因為羣需要一個運算，所以就畀咗個加法佢. 咁就需要證明(\Z,+)係一個羣.
幾何變換
譬如話，喺\R^n上有個圖形，對呢個圖形所進行嘅平移、旋轉等變換構成一個群.
性質
其他有關群入面嘅嘢嘅性質. 以下都假定G係個群同埋a,b,c\in G都係G入面嘅嘢.
證明
因為喺G入面成立，咁一定會有一個a^{-1}係G入面，咁即係
假設有兩個e,e'\in G.
鐿嘅同位素
鐿有45個同位素，其中5個係穩定嘅.
羣
證明
咁因為e係恆等，所以.
而因為e'係恆等，所以.
鐿嘅同位素
圖表
備註：有#號嘅數據代表冇經過實驗嘅證明，只係理論推測，而用咗括號括係代表數據唔確定.
參攷
[[Category:鐿]]
羣
證明
由上面兩條式睇到，e=e'.
假設a\in G，同時有兩粒m,m'符合a\cdot m=e，a\cdot m'=e.
咁得出，.
利用(1)嘅結果，得知m=m'.
假設a,b\in G.
假設a\in G.
有限群同基數
基數（Order）係群嘅一個概念，佢同集嘅基數（Carnality）嘅意思一樣，都係指一個群入面嘅嘢嘅數量. 不過群嘅基數亦可以應用喺群入面嘅嘢度.
彥根城
彥根城係一間喺日本滋賀縣彥根市金龜町嘅古城，同時係日本國寶同國家古蹟中僅存嘅四座木造城堡之一. 別名金龜城（金亀城）.
羣
定義(有限群)
假設G係一個群. 如果G係有限群（Finite Group or Finite Order），即係話佢入面只係得有限嘅元素（嘢）.
G入面嘅嘢嘅數量會叫做G嘅基數（Order of G），一般會用|G|嚟表示.
如果G入面嘅嘢係無限咁多，會將G叫做無限群（Infinite Order）.
定理
如果有G同H兩個群. 將\circ定義為一個係G\times H入面嘅運算，而呢個運算係咁嘅咁樣G就係一個群.
彥根城
歷史
1677年，井伊氏更以唐玄宗的離宮庭園為概念，在彥根城中興建了玄宮園. 園內的鳳翔台可從下往上眺望彥根城，是藩主招待貴賓之處（現已成為日式茶道的茶室）. 1677年後，井伊直孝仍增建彥根城，鞏固其軍事地位.
羣
定理
如果G同H都係阿標群，咁G\times H都係阿標群.
彥根城
歷史
幕府末年，1890年，井伊氏第14代中有名的大老井伊直弼成為彥根城的末期藩主之一. 其子井伊直憲即彥根城最後一代藩主，日本廢藩置縣之後，井伊氏與彥根城的關係依然相當緊密，1953年擔任彥根市市長的井伊直愛就是井伊氏的直系血親.
羣
定理
如果G同H都係有限群，咁G\times H都係，而且.
彥根城
近代
1873年明治時期頒布了廢城令，彥根城由於年久失修而被列入了清單，在1878年，當時的內閣總理大臣，滋賀縣出生的大隈重信將彥根城從廢城清單中移除，並著手整修工程；1931年，天守閣的瞭望塔依日本國寶法被指定為國寶.
羣
定義(元素基數)
設G係一個群，g\in G係G入面嘅一粒嘢.
彥根城
近代
在1951年的6月9日，整修之後保存良好的彥根城被指定為國家的特別史蹟，比知名的姬路城早了5年. 1952年，新的文物保護法頒定，彥根城被列為日本的最重要的基礎國寶之一. 1987年，以展示彥根城城裡文物的彥根城博物館開幕，藏有約6萬5千件重要文物，包刮井伊家歷代歷代征戰所用的朱紅盔甲、刀劍. 以及能劇面具、茶道具、書畫等藝術品. 最重要的是也保存了彥根城自興建至今所能找到的繪圖和文獻. 1987年，由水戶市贈送的黑天鵝群也開始在彥根城的護城河中生活，成為民眾餵養、觀光客取景的一角. 井伊直弼童年在彥根城中居住之地被稱為「埋木舍」也是保存的史蹟之一，埋木舍在1985年時開始修復，在1991年完工.
羣
定義(元素基數)
如果g係有基數（Finite Order），即係話，對應一啲嘅正整數k\in\Z^{+}，g^k=e.
彥根城
列入日本文化財產嘅建物
國寶
羣
定義(元素基數)
一般，會將最細嘅正整數n\in\Z^+，符合g^n=e，叫做g嘅基數（Order of the element g）.
彥根城
列入日本文化財產嘅建物
國家指定嘅重要文化財產
羣
定義(元素基數)
一般會寫做，|a|=n，g嘅基數係n.
彥根城
列入日本文化財產嘅建物
註：多聞櫓喺松永久秀所創嘅城堡建築方式，結合咗同倉庫、城兵嘅居住空間同埋防衛圍牆喺一齊嘅建築物. 亦都有人叫做箭樓.
羣
定義(元素基數)
如果g係冇基數（Infinite Order），即係話，對應所有嘅正整數k\in\Z^+，g^k\neq e.
性質
以下假設咗G係一個群，而g係G入面嘅嘢.
證明
利用否定證明，證明如果有g^k係相等，咁即係g係有基數.
假設g^i=g^j,j>i.
咁即係g係有基數.
假設g嘅基數係n.
因為n|k，所以nt=k.
上面證明咗，如果k係n嘅倍數，咁g^k=e.
利用(1)嘅證明得知，j-i係n嘅倍數.
假設g嘅基數係n=td.
所以g^t嘅基數係d.
應用
利用上面嘅概念同性質，可以證明出更多嘅定理. 以下都假設G係一個群，g,a,b,c都係G入面嘅剐.
2012我愛HK喜上加囍
《2012我愛HK喜上加囍》（I Love Hong Kong 2012）係2012年上畫嘅港產片，由曾志偉、毛舜筠、黃宗澤、何韻詩、馮淬帆、邵音音、蘇永康、麥長青、陸永、張馨予主演，鍾澍佳、錢國偉執導.
拿坡利
拿坡利（Napoli ）又譯那不勒斯、那波利、拿坡里，係意大利南部一埠，亦係意大利僅次於羅馬、米蘭嘅第三大都會區. 拿坡利有豐富嘅歷史、文化、藝術同埋美食而出名，尤其係薄餅. 城市歷史中心區俾聯合國教科文組織評為世界文化遺產.
微波
微波，係波長範圍由1毫米到1米之間嘅電磁波（頻率由0.3到300GHz），波長細過無線電波、大過T光.
樋口知行
（）係日本足球員，司職前鋒，效力過草津溫泉.
野中政宏
野中政宏 ，係日本嘅一個男配音員.
達日丹
達日丹（；；），係中國大陸演奏者. 「達日丹」係佢個名，「包」係佢個姓. 喺內蒙古藝術學院畢業.
經歷
佢包攬咗《我是歌手》同《歌手》嘅鍵盤手職位. 佢做過韓紅演唱會嘅鍵盤手. 佢幫過韓磊同毛阿敏專輯嘅製作同編曲. 2012年8月28號，出《一聽音樂2 鋼琴與達日丹》唱碟.
出面網頁
類:中國鋼琴家
2001太空漫遊
《2001太空漫遊》（2001: A Space Odyssey）係一部1968年嘅美國電影，由寇比力克執導，喺奧斯卡金像獎攞到最佳視覺效果獎. 佢被睇成其中一套經典嘅科幻電影.
晴報
個名點嚟
《晴報》嘅晴字，係唔論晴天、陰天，定係落雨，希望讀者都好似報紙嘅口號，「日日好心情」迎接新挑戰.
海珠區兒童公園
海珠區兒童公園（）係中國廣東省廣州市入面嘅其中一間兒童公園，呢間公園喺海珠區廣州大道南最南邊嘅洛溪大橋隔籬. 喺2014年6月1號起好.
遊樂設施
呢間公園入面嘅大部分遊樂設施都喺德國度進口，佢係家陣世界上最新兼最好玩嘅遊樂設施，入面都係以益智同埋實踐為主體. 佢主要包括咗以下呢啲遊樂設施：
沙灘城堡
喺公園嘅正門入口嗰邊有齊旅遊查詢、兒童餐飲、兒童用品檔、醫務室、科普教室、展覽館、標本室、兒童影院同兒童戶外劇場.
連出去
類:廣州公園 類:海珠區
72家租客
《72家租客》（72 Tenants of Prosperity）係2010年上畫嘅港產片，由曾志偉、張學友、袁詠儀、黃宗澤、鄧麗欣、王祖藍、鍾嘉欣主演，曾志偉、葉念琛、鍾澍佳執導.
人狼
（werewolf / lycanthrope），粵文又叫，日文叫狼男（おおかみおとこ），係一種源自歐洲嘅傳說生物.
描述
根據傳說，人狼平時就噉望落同普通嘅人類冇咩分別，但每逢月圓之夜一到，佢哋就會由人變成狼（可以係全身都變成狼，又或者係淨係頭變成狼、身體多咗毛但保持人噉形）；喺狼身狀態下嘅人狼通常會唔能夠控制自身嘅獸性，會襲擊周圍嘅家畜或者人；喺好多故仔入面，畀一個處於狼身狀態嘅人狼咬到嘅人仲會跟住變埋做人狼.
簡史
講人狼嘅故仔早喺 19 世紀經已存在，而廿世紀後出名而且有講人狼嘅故仔就有《吸血新世紀系列》（Twilight）.
墨西拿
墨西拿（意大利文：Messina）係意大利西西里島嘅一個埠，亦係島上第三大城市.
那鴻書
簡介
作者：那鴻 日期：公元前655年 地點：耶路撒冷
李浩森
李浩森（Li Ho Sum Sam，）係香港男歌手.
出面網頁
類:前無綫電視男藝員
無線電波
無線電波（Radio wave）即係無線電嘅波，指電磁波譜入面波長長過紅外光嘅電磁波，頻率一般由300GHz到3kHz之間. 同各種電磁波一樣，無線電波傳播速度等同光速. 喺自然界，無線電波主要嚟自閃電同天體；喺人工環境，無線電波主要嚟自大氣電波廣播、雷達同通訊衛星噉.
本篤九世
本篤九世（Benedictus IX，）係羅馬天主教第145、147、150任教宗，1032年到1044年、1045年、1047年到1048年在位.
耶路撒冷聖殿
耶路撒冷聖殿（，希伯來文：בית המקדש‬‎），係古代以色列人敬奉上帝嘅祭祀場所. 歷史上嘅耶路撒冷先後出現過兩座聖殿，而家已經冇咗.
報應 (香港電影)
《報應》（英文：Punished），係2011年上畫嘅港產片，由黃秋生、任賢齊、張可頤、文詠珊、盧巧音、恭碩良主演，羅永昌執導.
波利斯·南初夫
波利斯·愛菲摩韋殊·南初夫（；Борис Ефимович Немцо́в）係俄羅斯一位政治人兼右翼力量聯盟嘅創始人，索契人. 之前做過俄羅斯第一副總理同俄羅斯國家杜馬副主席.
喺2015年2月27號深夜，佢喺首都莫斯科俾人開4槍殺死咗.
攷
類:俄羅斯政治人
沿途有你 (新聞節目)
《沿途有你》（Along The Way）係由南方報業傳媒集團製作，香港無綫電視喺2022年5月推出，以香港主權移交25週年為主題嘅新聞節目，一共有6集，5月29號至7月3號逢星期日18:00-18:30喺翡翠台首播，之後23:00-23:30喺無線財經資訊台重播，由陳貝兒主持，內容主要宣傳《粵港澳大灣區發展規劃綱要》.
有爭議嘅內容
節目主要為中共政策宣傳，例如喺6月12號嘅一集就宣傳「中國製造」建築嘅好處 ，但對中國近年來仍然不斷發生嘅豆腐渣工程隻字不提.
錯誤將建築業預製組件做法形容為「內地建築理念」
喺2022年6月12號嘅一集，陳貝兒將預製組件嘅建築業生產流程形容為「內地建築理念」，又話內地喺港珠澳大橋工程入面將呢個理念帶落嚟係幫助香港. 但呢個做法其實喺古代斯里蘭卡都已經出現，英國喺第二次世界大戰入面亦用咗呢種方式興建臨時房屋畀家園被炸嘅人 ，香港喺1980年代中亦已經有開始使用. 陳貝兒嘅說法同事實並唔相符.
阿達烏托比錫拉
阿達烏托比錫拉（Adauto Bezerra，又譯亞達烏托；）係巴西政治人同軍人，喺巴西塞阿拉州北茹阿澤魯（Juazeiro do Norte）出世.
比錫拉喺1975年到1978年間做塞阿拉州州長. 1983年到1987年間做塞阿拉州副州長.
出面網頁
類:雙胞胎
恒生指數
恒生指數係香港股市價格嘅重要指標，由幾十隻成份股市值計算出嚟，代表咗香港交易所所有上市公司嘅12個月平均市值涵蓋率嘅70%. 恒生指數由恒生銀行屬下嘅恒生指數有限公司負責計算、按季檢討同公佈成份股調整.
歷史
恒生指數由前董事長利國偉博士倡議成立. 當年成立指數嘅原意係作為內部參考，其後證實咗可以準確反映市況，於是決定正式公開發佈.
恒生指數喺1964年創立，佢攞1964年7月31號嚟做基數日，基數點係100點，有30隻成份股. 到1969年，香港證券交易所（即係香港會）先至正式攞嚟用，推出嗰時有33隻成份股.
1973年3月9日，恒生指數創下1774點高位，當年股票香港天線升幅被股民叫做『香港痴線』. 但一年內發生港股歷史上最慘烈嘅一次股災，同月21日起恒生指數一路下跌，加上石油危機，1974年5月跌到只有290點.
1985年，恒生指數推出分類指數，將冚唪唥成份股分別納入金融、公用事業、地產同工商業四個分類指數入面.
1986年，恒生指數期貨開始買賣. 1993年，恒生指數期權開始買賣. 同年12月10日，恒生指數首次衝破10,000點，以10,228.10點收市.
1994年，成份股首次納入（，sehk: 00270）.
1997年6月20日，恒生指數首次衝破15,000點，以15,154.40點收市.
2014年12月，成份股首次納入（領匯房產基金，即係依家嘅領展房產基金，sehk: 00823）.
2020年9月，成份股首次納入唔同投票權架構公司（－Ｗ（sehk: 01810）同阿里巴巴－ＳＷ（sehk: 09988）、第二上市公司（阿里巴巴－ＳＷ，sehk: 09988）同埋生物科技公司（，sehk: 02269）.
最初成份股
恒生銀行最初揀咗下面爾卅間上市公司股票作為成份股，作為銀行內部參考資料：
白雲大道北站
（BaiyunDadaoBei Station），規劃嗌過永泰站（，Yongtai Station），係廣州地鐵廣州地鐵3號綫嘅車站，2010年10月30號開放，位置喺白雲區尖彭路同埋廣從公路嘅交界西南邊.
月台
呢個站有1個島式月台，喺尖澎路同白雲大道北嘅交界地底.
出入口
呢個站一共有5個出入口，分別係A1、A2、B、C1同C2.
規劃
喺2000年嘅《廣州市城市快速軌道交通線網規劃研究（近期線網規劃調整方案）》入面話咗喺廣從公路近永泰新村嘅白雲堡附近整個站. 嗰時係新規劃嘅機場快綫經過. 但機場快綫喺2003年改成一部份，而站名一直嗌住永泰站.
通車
2010年10月30號，因北延段開通，車站亦正式開放.
2013年10月2號，鉆管鑿穿隧道
2013年10月2號09:08（UTC+8），喺呢個站附近行體育西嗰邊嘅隧道嗰頭，有非法施工工地因搞非法鑽探，鑿穿隧道兼鉆管跌咗落去，列車差啲同鉆管撞埋一齊. 事發後，令呢個站到永泰之間出現停運48分鐘先至恢復返正常營運.
2015年3月19號，區間信號故障
2015年3月19號07:40（UTC+8），永泰到白云大道北之間嘅信號因突發系統信號故障，出現大批乘客喺車站入面滯留持續咗將近40分鐘，直到嗰日08:20先至恢復返正常.
利用狀況
由於呢個站冇幾遠就係元下田村同永泰新村嘅村莊同住宅，所以呢個站一般都係元下田村同永泰新村嘅村莊同住宅居民，喺上落班高峰期，有好多乘客都喺呢度出入站.
米市路
米市路可以係：
日月精忠
《日月精忠》（A Man for All Seasons）係一部1966年嘅英國電影，由佛烈辛尼曼執導，喺奧斯卡金像獎攞到最佳電影等多個獎. 故仔主角係16世紀英國亨利八世時代嘅大臣湯瑪斯摩爾.
思維三世
思維三世（Sylvester III，又譯西爾維斯特三世，）係羅馬天主教第146任教宗，1045年初在位兩個月.
邁亞美公寓冧樓事件
邁亞美公寓冧樓事件（，Surfside condominium building collapse）係指喺美國東部時間2021年6月24號凌晨1點半左右，喺佛羅里達州邁亞美郊區度，一座十二層高嘅Champlain Towers海濱公寓入面南大樓部分冧咗落嚟嘅事件. 呢次事故造成24人死，121人失蹤.
哈巴谷書
《哈巴谷書》係《舊約聖經》嘅小先知書.
簡介
作者：哈巴谷 日期：公元前605年 地點：耶路撒冷
先知哈巴谷出來傳講上帝嘅信息，喺公元前七世紀末，正當巴比倫統治時代，佢因為巴比倫人嘅暴行深受刺激. 哈巴谷就質問耶和華，耶和華答佢話，佢將喺自己認為適當嘅時候採取行動.
呢卷書其他部分預言犯罪嘅人一定有禍. 最後哈巴谷以詩頌讚上帝嘅偉大，表示佢嗰種堅定不移嘅信心.
野瀨育二
野瀨育二 ，係日本嘅一個男配音員.
廣州市第117中學
廣州市第117中學係中國廣東廣州嘅中學，1978年12月成立，位置喺天河區廣州科學城北邊嘅黃陂村，廣汕二路長安段，近雅居樂富春山居地皮範圍（324國道嘅K965+248標記位）.
出面網頁
117 類:天河區 類:廣州科學城
霍千琳
霍千琳（英文：Atsuna Fok，），筆名假啞港女，係香港寫作人，主要幫網上媒體寫文，亦做過網上電台主持. 佢響香港中文大學日本研究系畢業. 佢政治立場屬香港本土派.
第27屆金曲獎
第27屆金曲獎（The 27th Golden Melody Awards）由中華民國文化部影音產業局同國立傳統藝術中心共同主辦，前者主辦流行音樂類、後者就主辦傳統暨藝術音樂類. 參賽作品限2015年以臺灣地區做首次發表地之作品. 流行音樂類頒獎典禮喺2016年6月25號喺臺北小巨蛋舉行.
系列活動
2016年5月5號公布呢屆宣傳大使由上屆金曲獎得主陳奕迅擔任. 5月13號下晝3時舉行入圍名單公布記者會，承辦單位台視藉台視新聞台同YouTube進行直播 ，金曲國際音樂節則於6月22至24日在寒舍艾麗酒店舉行.
頒獎典禮
呢屆金曲獎訂喺2016年6月25號夜晚7點喺臺北小巨蛋舉行頒獎典禮，星光大道喺嗰日下晝5點展開. 本屆繼續由台視承辦典禮製播工作. 黃子佼擔綱典禮主持，星光大道主持就係Dennis與Lulu. 典禮司儀係中廣流行網主持人賀正邦 ，入圍影片旁白由艾怡良錄製. 台視、中華影視、飛碟聯播網、StarHub、Astro、阿里巴巴、樂視等媒體喺各地進行直播. 呢屆頒獎典禮嘅片尾曲係呢屆得獎者嘅歌曲（每首播出20－30秒左右）.
以唱片名義計算
下表列出 「所有2項或以上之入圍唱片」 同 「所有得獎唱片」
國瑞六世
國瑞六世（Gregory VI，又譯額我略六世，）係羅馬天主教第148任教宗，1045年到1046年在位.
馬俊怡
馬俊怡（，Rose Ma，），係香港女藝人，做過模特兒、節目主持、演員嘅工作.
簡歷
馬俊怡2013年曾參加FACE UStar 大專校花校草大選，入選20強.
馬俊怡本身鍾意打機，之前做過女子電競隊成員 ，亦喺動漫節做Game Girl，亦拍過廣告、MV，做過活動模特兒同禮儀小姐.
濕碎事
馬俊怡響2016年香港立法會新界東地方選區補選期間，同其他香港本土派女仔一齊撐候選人梁天琦而出名. 另外佢參與2014年香港雨遮革命期間，響旺角差啲畀朱經緯警司嘅警棍打中，好彩畀男友人鄭仲恆擋住.
另外，馬俊怡喺2020年8月捲入床照風波，喺網上流出一批疑似係佢嘅性交床照，初頭佢無任何回應（既無承認又無否認），後尾佢接受傳媒訪問嗰陣間接承認咗真係佢嚟嘅.
梘液機
梘液機係洗手間嘅設備，入面裝住梘液，畀人洗手嗰陣用，舊式嘅要用手襟，而家亦有電動，自動感應，伸手就會自動出梘液.
宗座聖殿
宗座聖殿（，拉丁文：Basilica，希臘文：Βασιλική）係古羅馬嘅一種建築形式，佢嘅特別之處係平面呈長方形，外面有一圈柱廊，主入口喺長嗰邊，短嗰邊有耳室，採用條形拱圓做屋頂.
持續進修基金
持續進修基金（Continuing Education Fund，簡稱：CEF）係香港政府喺2002年成立嘅一個基金，以鼓勵年齡介乎18歲至70歲嘅香港居民持續進修，為有志進修嘅成年人提供資助，減輕佢哋持續進修同接受培訓嘅經濟負擔.
合資格嘅申請人可以就多過一個認可課程申領發還款項. 認可課程名單入便包括物流業、商業服務、金融服務業、旅遊業、設計、創意工業、語文、工作間嘅人際關係同埋個人才能嘅課程等等.
申請資格
由2019年4月1號開始，申請人唔需要喺課程開課之前遞交開戶申請到持續進修基金辦事處. 符合以下資格嘅申請人，只需要喺成功修畢持續進修基金課程之後嘅一年之內同年齡屆滿71歲之前遞交申請到持續進修基金辦事處，一齊辦理開戶同發還款項手續.
阿杜卡蘭
（泰米爾文：அவுல் பகிர் ஜைனுலாப்தீன் அப்துல் கலாம்，印地文：अवुल पकिर जैनुलाअबदीन अब्दुल कलाम，）係個印度政治家、第11任印度總統，佢有個花名嗌印度「飛彈之父」.
竊聽風雲2
《竊聽風雲2》（英文：Overheard 2），係2011年上畫嘅港產片，由劉青雲、古天樂、吳彥祖主演，麥兆輝、莊文強執導. 套戲係《竊聽風雲》續作，但係用最新故仔.
屹立火山
屹立火山（意大利文：Etna，英文：Mount Etna），有譯埃特納火山，係意大利西西里島上面一座活火山. 屹立火山係歐洲最高嘅活火山，海拔3326米. 佢嘅火山活動一直好頻繁，噴發史可以追溯去公元前1500年，到而家已噴發過200幾次. 2002年10月28號曾經大規模噴發.
Ladies First
《Ladies First》係香港歌手鄭秀文出嘅第20張個人唱碟、第16張粵語唱碟. 喺2000年8月由華納唱片發行.
發行版本
2000年發行：
克勉二世
克勉二世（Clement II，又譯格肋孟二世，）係羅馬天主教第149任教宗，1046年到1047年在位.
竊聽風雲3
《竊聽風雲3》（英文：Overheard 3），係2014年上畫嘅港產片，由劉青雲、古天樂、吳彥祖主演，麥兆輝、莊文強執導. 套戲係《竊聽風雲2》續作，但係用最新故仔.
美國版權法
版權法係美國知識產權法律體系中好重要嘅組成部分.
沿革
第一部《美國版權法》係喺1790年制定，所以亦畀人叫做「1790年版權法」.
美國版權法嘅制定，來自美國憲法第一條第八款第八項嘅授權：
美國規範版權嘅法律主要有：
喺美國有效嘅國際知識產權條約：
主要內容
根據美國最新嘅版權法規定，著作權嘅保護期限係直至作者死後70年，比伯爾尼公約規定嘅國際慣例多咗廿年. 假如作品係集體創作或者喺1978年1月1號以前發表，咁佢哋嘅版權可以保持75至95年. 1923年以前發表嘅作品就屬於公有領域. 但係呢個規則都有例外，一啲1963年嘅作品已經列入公有領域，而另一啲早喺1923年嘅作品重新被申請版權因此依然受版權保護. 出於法律嘅改變，到2019年為止唔會有作品列入公有領域.
根據1790年版權法，法律保障作者14年出版「地圖、國表和書籍」嘅專權，此後假如作者重在生嘅話，佢可以申請獲得另一個14年嘅保護期限. 呢部法律冇規定其它作品，好似音樂創作、報紙嘅版權. 佢重特別注明唔禁止複印外國作家嘅作品. 當時大多數作品都冇申請版權：由1790年到1799年喺美國出版咗1.3萬部作品，只有556部有版權保護.
此後，版權法被多次修改嚟適應新技術好似錄音等，而版權保護嘅期限亦有延長. 美國法院對憲法第一條第八款嘅理解係，版權嘅目的係鼓勵創造對公眾有利嘅作品，因此假如公眾利益同作家利益之間發生衝突，咁公共利益就會凌駕作家利益. 呢個理解方法導致咗合理使用呢個法律概念嘅出現.
美國版權法區分「主意」同「實行」呢兩個基本概念，但兩個概念之間嘅界綫並唔係好明確. 一份描寫一個工業過程嘅論文受版權保護，任何人未得到作者允許唔准抄襲呢份論文，但呢個工業過程本身唔受版權保護，佢只可以受專利保護. 另一個作者可以用佢自己嘅語言嚟描寫同一工業過程而唔侵犯原作者嘅版權. 至於一個故事、一部小說或電影中嘅人物係咪受版權保護？唔同法庭有唔同意見. 1976年版權法注明：
事實被睇成係「主意」同「發現」嘅同義詞. 不過，版權法第103款允許保護「編輯」中嘅選擇同排列所體現嘅創造力. 但呢個保護僅限於選擇同排列，而唔限於事實本身，事實本身可以隨便複製. 美國最高法院喺一次判决（費斯特出版公司訴鄉村電話公司案）中重明確規定一個編輯作品必須有創造性先至受保護，因此無論編輯電話簿需要幾多工作，僅按照字母順序排列嘅電話簿唔受保護，因為佢嘅編輯唔具備創造性工作所以唔受保護.
作者可以出售、轉讓或授權版權. 比如一個作者可以授權一間外國出版商翻譯佢嘅書. 美國版權法亦畀作家（或佢嘅繼承人）喺轉讓後35到40年中收返版權或喺版權生效56到61年後收返版權. 但作者同佢嘅繼承人無法強迫收回呢個版權.
喺美國，由隸屬美國國會圖書館嘅美國國家版權局管理版權問題.
美國法典第17篇（版權法編），第105節規定：
呢一條條文嘅目的在於將所有美國聯邦政府嘅作品列入公有領域. 所有美國政府職員響執行佢哋嘅工作義務時所創造嘅作品都屬於呢個範疇.
1988年美國加入伯爾尼保護文學和藝術品公約. 呢條公約由1989年3月1日開始喺美國生效. 美國亦簽署咗與知識產權有關貿易協定，呢個協定本身要求服從伯爾尼公約. 為咗滿足呢個協定，版權保護被擴展到建築物. 由於美國版權法中嘅合理使用條款比較強，有啲學者質疑美國法律係咪完全符合《伯爾尼公約》同《與知識產權有關貿易協定》嘅要求.
條尾光鰓魚
條尾光鰓魚（學名：Chromis ternatensis）喺雀鯛科光鰓魚屬嘅魚類，俗名叫做三葉光鰓雀鯛. 分佈喺太平洋西部至中部、北至日本琉球群島以及南海諸島、臺灣南部等，常棲息喺枝狀珊瑚叢上面. 呢個物種嘅模式產地喺Ternate.
資料來源
[[Category:魚]]
保羅薩拉薩蒂
保羅薩拉薩蒂（Paulo Sarasate；）係巴西政治人、記者同律師，喺巴西塞阿拉州嘅福塔雷薩（Fortaleza）出世. 1955年到1958年間做塞阿拉州州長.
㞓
㞓：
沼田祐介
沼田祐介 ，係日本嘅一個男配音員.
香港教育國際
香港教育國際（全名香港教育(國際) 投資集團有限公司，Hong Kong Education (Int’l) Investments Limited，前稱現代敎育，Modern Education，sehk: 01082）係香港嘅大型補習社之一，由吳錦倫（Ken Sir）喺1988年創立，擁有15間分校，遍佈港、九、新界. 現代敎育嘅主要補習對象係香港中一至中六，尤其係要應考文憑試嘅學生.
中國音像與數字出版協會
（），簡稱中國音數協會或CADPA，係中國大陸嘅自我監管協會之一，1994年4月29號經原國家新聞出版總署同埋民政部批准而成立. 考慮到音像同埋數碼出版物出現鹹濕或血腥、暴力、嗌交、打交、粗口等一系列暴力嘅拗數而成立，主要職責係監管啲音像同埋數碼出版物嘅年紀同內容嘅分級.
佢早期嗌中國音像協會，隸屬國家新聞出版總署同埋中華人民共和國民政部；2013年3月31號改成而家個名，2018年底轉交畀中共中央宣傳部.
註同攷
類:遊戲分級
金一葉
金一葉（，김일엽，），佛敎名荷葉，號白蓮道葉，原名金元周，一名源珠. 係朝鮮日治時期同大韓民國作家，女性主義者，佛敎僧廬.
履歷
金一葉喺朝鮮平安北道龍岡郡嘅一個貧農家庭出世，初名金元周，佢喺五歲喪母，十三歲喪父. 喺阿婆嘅支援下入梨花女子高等學敎，梨花女子大學拙業同日本留學日新女學敎嘅東京大學修學.
1920年2月-1921年做雜紙新女子紙記者，1921年做東亞日報記者，1921年-1922年做每日新報記者，1931年-1933年做每日新報記者. 他在1920年代-1930年代做自由戀愛，自由意思嘅婚姻，自由嘅性交論主張同儒學者等嘅纠葛. 1933年做入山佛敎僧呂.
皮紅艷
皮紅艷（）係法國羽毛球員，法籍華人，喺中華人民共和國重慶萬盛度出世.
2004年夏季奧林匹克運動會之前一個月，皮紅艷攞到法國護照，合資格代表法國參加奧運會羽毛球比賽.
有限羣
有限羣（finite group或group of finite order）係入面只係得有限個元素嘅羣. 有限循環羣、有限對稱羣都係其中嘅例子.
愛麗絲夢遊仙境
《愛麗絲夢遊仙境》（Alice's Adventures in Wonderland）係一本寫畀細路睇嘅書，作者係卡洛爾，佢嘅真名係 Charles Lutwidge Dodson，本書喺1865年出版. 個古仔講個叫愛麗絲嘅細路女跌咗個兔仔窿度，去咗一個古靈精怪嘅地方，同啲識行、識走、識講嘢嘅動物、啤牌，一齊嘅奇遇. 原嚟只係發咗一場夢.
而加已有超過五十種話嘅譯本，百幾個唔同嘅版本，重有好多改編作品（戲呀、卡通呀、game 呀）. 續集係《》.
聽原著
Alice's Adventures in Wonderland, read aloud by the LibriVox project:
出面網頁
更多資料'
網上書
圖
番梘盒
番梘盒係洗手間嘅設備，入面裝住番梘，畀人洗手嗰陣用. 番梘盒亦可以裝喺沖涼房，畀人沖涼嗰陣用.
愛麗絲夢遊仙境
出面網頁
類:兒童文學
徐朝清
徐朝清（）係重慶江津區一女，同老公劉國江係傳奇愛情故事「天梯」嘅主人翁.
徐朝清大劉國江十年，兩人相戀時，徐朝清係寡婦，而劉國江就廿歲出頭. 1956年，為咗避開世俗嘅非議，兩人避居深山. 為咗方便老婆出行，劉國江花咗半個世紀時間，喺懸崖峭壁上面獨自為老婆由山頂直達山底鑿咗6,000幾級石梯.
2007年，劉國江死，徐朝清先至搬落山同個仔住. 2012年10月30號，徐朝清死，葬禮11月4號舉行.
徐朝清兩公婆嘅愛情故事被改編為電影《愛情天梯》同埋電視劇《天梯》. 重慶市喺徐朝清死後重規劃打造「愛情天梯」風景區.
考那斯
考那斯（Kaunas）係立陶宛第二大城，1922年到1940年做過首都，住咗約莫30萬人.
教堂仔
教堂仔（，英文：Chapel）係基督徒聚集同彌撒嘅地方，通常指啲冇神職人員成日駐守嘅教堂.
番禺縣
番禺縣係秦朝至到中華民國嘅建置. 管轄而家廣州市越秀區部份地區、海珠區、白雲區、天河區、黃埔區、番禺區同南沙區部份地區.
賓虛
《賓虛》（Ben-Hur）係一部1959年嘅美國電影，由威廉惠勒執導，喺奧斯卡金像獎攞到最佳電影等11個獎，創攞最多獎嘅紀錄，要去到1997年嘅《鐵達尼號》先至追平.
2016年嘅《賓虛》就係重拍自呢齣戲.
文化
《賓虛》出名製作規模巨大，一個場面可以真係千軍萬馬，所以「賓虛」喺粵語入面就借用咗來形容萬人空巷嘅墟冚場面，即係所謂「賓虛咁嘅場面」、「賓虛咁款」.
楊天命
楊天命（），原名姚偉豪，係香港一位玄學、卜卦、八字同埋姓名研究者，亦係堪輿學家，俗稱風水佬.
楊天命喺聖公會聖馬利亞堂莫慶堯中學畢業，做過香港有線電視娛樂台主持人，成日出席各類大小電視台節目客串.
佢響2012年初嗰陣批算唐英年喺2012年香港特別行政區行政長官選舉「應該好大機會順利當選」.
的黎波里
thumb|的黎波里地理位置 的黎波里（طرابلس）係利比亞首都，亦係該國最大嘅城市、主要港口、最大商業同製造中心. 的黎波里喺利比亞西北部沙漠邊緣同地中海沿岸，人口約莫168萬. 氣候屬於典型地中海型氣候，夏天乾燥酷熱，冬天時有冷雨.
史
的黎波里喺公元前7世紀由腓尼基人建立. 輾轉去到十字軍東征期間，穆斯林為咗避開十字軍攻擊，放棄咗老城區，喺靠近內陸嘅地方重新修建新嘅城區.
1986年，因為利比亞斷言支持恐怖主義，的黎波里受到美國空襲作為報復.
分類:利比亞城市 分類:非洲首都
華楠
華楠（；；）；之前用過孫寶楠（；）嘅名；佢係一位中華人民共和國總政治部原副主任同中國人民解放軍報社嘅原社長，重係中華人民共和國嘅一位開國將帥. 山東省威海市乳山市崖子鎮崖子村人.
生平
佢1936年加入咗中華民族解放先鋒隊. 1937年加入咗華北公學社嗰度學嘢，甚至嗰年加入咗中國共產黨. 喺抗日戰爭嗰陣做過八路軍山東縱隊政治部宣傳隊嘅隊長，教育科副科長，八路軍一一五師教導第一旅政治部宣傳科長，魯中軍區政治部宣教科副科長同科長. 喺解放戰爭嗰陣做過魯中軍區政治部宣傳部長，華東野戰軍第八縱隊政治部宣教部長，第廿四師政治部主任，豫皖蘇軍區第五軍分區副政治委員兼政治部主任，第三野戰軍九兵團政治部宣傳部嘅部長. 喺中華 人民共和國成立之後重做過八一雜誌社副社長同總編輯、中國人民解放軍總政治部副秘書長同解放軍報社總編輯同社長、中國人民解放軍總政治部副主任. 甚至喺1964年升到少將軍銜等級. 重做過中國共產黨第十一、十二次全國代表大會嘅代表. 佢喺2015年2月27號朝早死咗，終年93歲.
攷
類:華氏 類:山東人
卡利亞里
卡利亞里（意大利文：Cagliari），係意大利薩丁島首府，亦係意大利嘅一個自治區. 喺薩丁島南部，係海港城市.
金菊路
金菊路可以係：
納拉亞南
（英文：Kocheril Raman Narayanan，泰米爾文：കോച്ചേരില്‍ രാമന്‍ നാരായണന്‍，）係個印度政治家，1997年7月當選做第10任印度總統，喺2002年卸任. 佢喺2005年11月9號因為急性肺炎引發併發症而喺新德里過咗身，享年84歲.
卡賴佩達
克萊佩達（Klaipėda）係立陶宛第三大城，立陶宛喺波羅的海唯一海港，住咗約莫15萬人.
後衞
後衛（Defender，簡寫係DF）係足球場上球員嘅一個位置，係足球守門員同中場之間. 後衛可以細分為閘、中堅、清道夫.
中山快速公交運輸系統
中山快速公交運輸系統（），俗稱中山快速公交或者中山BRT，起喺中國廣東省中山市，係中山首條起好嘅快速巴士系統，有七條巴士線同十三個快速巴士站，2014年1月27號正式營運.
目前
首期主線（利和廣場來回火炬公交樞紐站）係行東西兩邊，系統全長十二點六公里，營運、管理都係由中山市公共交通運輸集團有限公司負責，主要係負責營運系統、統一調度巴士同管理工作.
車隊
中山快速巴士嘅車隊有： 其中，廈門金龍XMQ6900AGN5同XMQ6115SGN5車型左右兩邊都有上落門，門嘅設計「左一右二」嚟配合站台設計，其餘兩款都係左側開門.
搭乘方法
乘客可以行過斑馬線出入月台，喺入快速巴士月台時要喺月台出面入咗錢或者拍咗中山通先可以入月台，唔分路程統一兩蚊人民幣一個人，用中山通拍卡畀錢可以享受中山市政府嘅補貼優惠政策. 入咗月台之後睇上面指示牌而去到想搭路線閘口前等車，喺快速巴士系統月台入面只要唔出站就可以免費轉乘其他快速巴士路線. 而唔係快速巴士路線嘅巴士係唔會行入快速巴士專用道，只會喺路邊嘅一般巴士站度上落. 而火炬公交樞紐站就比較特別，如果要乘搭相反方向嘅快速巴士線，係要出咗月台再畀錢入個月台先可以搭.
車站
由西到東一共起咗十三座島式月站巴士站，而月台上面有免費嘅無線上網同即將到站嘅電子資訊板.
路線
有一條主線同七條支線，其中主線係從利和廣場去到火炬公交樞紐站，全程都喺快速巴士專道入面，其余七條支線有部分路程會行出快速巴士專道. 而所有行經快速巴士線都統一用「B」字做開頭.
壢車
壢車（意大利文：Lecce），有譯萊切，係意大利東南部普利亞大區嘅一個城市. 有好多巴洛克建築，因此有人叫佢做意大利南部嘅翡冷翠.
演算法分析
演算法分析（；analysis of algorithms）喺電腦科學上係指搵出演算法（algorithm）嘅運算複雜性（computational complexity；指段演算法要用幾多時間同記憶體等嘅資源嚟行）嘅分析過程.
喺思考要點樣設計演算法解決運算問題嗰陣，電腦科學家往往會希望知道要用嘅演算法「有幾撈絞」－舉個例說明，想像有段演算法，第一步嘅分析證明咗段演算法係有可能用電腦行嘅，但打後進一步嘅分析發現，呢段演算法複雜到就算用最先進嘅電腦行，都要用成 100 年先行得完，噉嘅話段演算法喺實際應用上根本冇得有效率噉行－呢類思考就係演算法分析嘅重心.
運算複雜度
喺分析一段演算法嗰陣，電腦科學家主要會考慮時間複雜度（time complexity；指一段運算要用幾多時間嚟解）同空間複雜度（space complexity；指一段運算要用幾多記憶體嚟解） ，佢哋會將時間複雜度同埋空間複雜度表達成輸入嘅大細嘅函數，即係話一段演算法嘅時間複雜度同空間複雜度通常寫成類似噉嘅樣（大 O 符號；big O notation）： ，當中  係輸入嘅大細（例：如果個輸入係個數字，  會係佢有幾多個位），  反映個演算法要行嘅步嘅數量隨   嘅變化，而   就係實際行要花嘅時間隨   嘅變化. 例如如果話一個演算法用嘅時間（以秒計）係  ，而   表示個輸入有幾多個位： ... 如此類推.
舉個簡單例子說明，想像而家電腦科學家想諗個演算法出嚟，解決「俾一柞數字個程式，搵吓柞數字當中有冇某一個特定數字」；最原始嘅演算法係將柞數字逐個逐個睇一次，比較吓個數字同個目標數字係咪一樣，用虛擬碼表達嘅話如下：
用呢種做法嘅話，最壞情況係每次要搵數字嗰陣，都要耖足嗮成柞數先俾到答案（有定冇），所以呢個演算法嘅最壞情況（worst-case scenario）時間複雜度就係  個單位嘅時間，當中   代表輸入嗰柞數字入面有幾多個數字，而單位時間代表耖一個數字要用嘅時間.
同距鳳仙花
（學名：Impatiens holocentra）係鳳仙科鳳仙屬嘅草本植物. 分佈喺緬甸同埋中國大陸嘅雲南等地，生長喺海拔2,700～2,800米嘅地區，見喺亞高山山谷溪流同埋陰濕處，而家重未由人工引種栽培.
英國嘅管治
《The Governance of Britain》係英國首相白高敦同Lord Chancellor Jack Straw任內發表嘅一份憲制綠皮書，嘗試界定政府同公民嘅關係，諗下點樣令政府accountable，同埋搞清公民嘅權利同義務；係英國工黨1997年執政以來憲制改革嘅一部分.
同距鳳仙花
攷
類:鳳仙屬
香港上市房地產信託基金一覽
香港上市房地產信託基金係指喺香港交易所公開買賣股份嘅房地產信託基金（REIT）.
白田
白田，香港一地、亦係一村，喺石硤尾喃嘸山側，原本村已拆，如今有白田邨，係一公共屋邨.
花田囍事2010
《花田囍事2010》（英文：All's Well, Ends Well Too 2010），係2010年上畫嘅港產片，由吳君如、黃百鳴、古天樂、鄭中基、熊黛林、Angelababy主演，黃百鳴、邱禮濤執導. 套戲翻拍1993年電影《花田囍事》.
佐藤一樹
（）係日本足球員，司職中場，效力過橫濱飛翼，橫濱水手，京都不死鳥，大分三神，廣島三箭，及橫濱FC.
鐵達尼號 (1997年電影)
《鐵達尼號》（Titanic）係一部1997年嘅美國電影，由占士金馬倫執導，里安納度狄卡比奧、琦溫斯莉主演，喺奧斯卡金像獎攞到最佳電影等11個獎，平1959年《賓虛》攞最多獎嘅紀錄. 佢亦係當時史上票房最高嘅電影，去到2009年畀《阿凡達》打破咗. 電影劇情係發生喺鐵達尼號上面一個愛情故仔.
冰川
冰川，又叫冰河，係一種由冰構成嘅河. 冰川通常都好持久，靠地球引力慢慢郁. 因為冰好硬，同地面有好大磨擦，足以改變地型. 冰川嘅冰，喺地球係第二大水來源，排響海之後；如果單係睇淡水，佢重係最大來源㖭. 冰川邊個大洲都有，連澳洲都有. 冰川嘅冰可以講係永久，冚響上面雪，最後畀其他新雪壓到實一實.
冰川可以做成獨有嘅地貌，佢同地面磨擦，令到岩石磨到變石頭，有好多碎石，磨到山谷個切面都變做兜（U）. 冰川會帶埋下面嘅石一齊行，所以佢前後左右都係碎石堆. 冰川頭因為天氣熱，啲冰會溶，所以會睇氣溫伸縮. 幾條冰川頭一齊重會做成圓型谷.
赤道 (電影)
《赤道》（英文：Helios），係2015年上畫嘅港產片，由張學友、張家輝、余文樂、張震、王學圻、文詠珊、池珍熙、崔始源主演，陸劍青、梁樂民執導.
16世紀
16世紀係01年至1600年嗰一百年嘅世紀.
鉭嘅同位素
鉭嘅同位素，其中兩個係穩定嘅.
圖表
備註：有#嘅數據代表冇經過實驗嘅證明，只係理論推測，而用咗括號括係代表數據唔確定.
人民行動黨
人民行動黨（，People's Action Party，英文縮寫：PAP，中文簡稱：行動黨）係一個星加坡右翼 政黨，由1959年到而今都係星加坡政府執政黨，喺星加坡國會一黨獨大. 佢係星加坡歷史上執政時間最長嘅執政黨，亦係唯一一個. 呢種長時間嘅連續統治，令到星加坡經常畀人話佢係「事實上嘅一黨專政」（"de facto one party-state" ）同「唔民主」（"undemocratic" ）.
由1959年星加坡大選到而今，行動黨一路都主宰星加坡政治，亦同呢個城邦嘅政治、社會、經濟方面嘅快速發展有好大嘅關係. 2015年星加坡大選改選星加坡國會全部89個分區議席，行動黨贏到83個，總得票率69.86%.
政治發展
喺1940年代到1950年代初，李光耀、杜進才同吳慶瑞都有參加「」，一個喺倫敦嘅學生運動組織，旨在反對殖民統治馬來亞. 呢班友返到星加坡之後，定期聚埋一齊傾馬來亞地區嘅獨立策略，並且開始搵同道人去組織政黨. 吳介紹咗記者拉惹勒南畀李識. 李亦通過介紹，識咗一啲受過英文教育嘅左翼學生，以及受過中文教育嘅工會同學生領袖. 李當時處理緊「Fajar叛亂案」嘅審訊，同埋.
1954年11月21號，行動黨正式登記做政黨. 召集人包括工會分子、律師同埋記者，譬如李光耀、、杜進才、吳慶瑞、蒂凡那、拉惹勒南、曾超卓（Chan Chiaw Thor）、方水雙、陳維今（Tann Wee Keng）同 Tann Wee Tiong. 新政黨由李光耀做秘書長，杜進才做創黨主席，黨嘅幹部仲包括Tann Wee Tiong、李玉盛（Lee Gek Seng）、王永元同埋陳維今.
1955年星加坡大選，選舉「立法議會」（Legislative Assembly）32個議席之中嘅25個. 呢勻係行動黨第一次參加選舉，四名候選人獲得工會會員同學生組織嘅支持，包括幫佢哋出力拉票嘅「」. 卒之俾佢哋贏到三席，包括黨魁李光耀（丹戎巴葛選區）同有份創黨嘅林清祥（武吉知馬選區）. 先得22歲嘅工會分子林清祥，當時係星加坡贏到選舉最後生嘅人，個紀錄一路到而今都冇人破到. 呢次選舉由帶領嘅「勞工陣線」勝出. 馬紹爾成為星加坡第一任首席部長（Chief Minister）.
1956年4月舉行「」，首席部長馬紹爾同代表行動黨嘅林清祥同李光耀都有參加. 呢次談判最後失敗，英國人拒絕畀星加坡. 談判失敗咗，馬紹爾覺得失望，為咗兌現爭取唔到自治就落台嘅承諾，喺1956年6月7號，辭任首席部長，由勞工陣線另一位成員林有福接替. 林有福大力反共，卒之說服英國人去制定畀星加坡實行自治嘅實際計劃. 因此，星加坡憲法喺1958年作出相應修訂，取代咗原有嘅「Rendel憲法」，畀星加坡自治同可以普選成個立法議會.
1950年代中期，行動黨，同埋啲俾人標籤咗做共產黨嘅左派黨員，俾人批評佢哋煽動騷亂. 1956年華文中學暴動發生之後，林清祥、方水雙、蒂凡那同埋一啲工會分子就俾差人捉咗.
因為噉樣，行動黨決定重新加強同星加坡勞工團體嘅關係，諗住噉樣爭取工薪階層嘅星加坡華人啲票，因為佢哋好多都支持坐緊監嘅工會分子. 李光耀說服咗呢班坐緊監嘅工會領袖，嗌佢哋簽紙表示支持黨同黨嘅政策，又承諾日後行動黨一旦勝選執政，就會釋放佢哋. 後來參加過「社會主義陣線」嘅陳仁貴（Tan Jing Quee）認為，李光耀鬼鬼鼠鼠噉同英國人夾份，阻止大眾支持嘅林清祥同佢啲勞工擁躉執政. 陳又話，林有福特登煽動啲學生去搞事，之後就捉咗啲工會領袖. 格里菲斯大學嘅Greg Poulgrain博士補充：「李光耀同林有福私底下夾份敦促殖民地大臣去頒布禁令，等所有政治犯都唔可以參加選舉. 」日後李光耀卒之指控林清祥同佢啲支持者係共產黨，幫「共產主義統一戰線」（Communist United Front）做嘢，但係有關林清祥係共產黨嘅證據始終都好大爭議，因為好多文件都仲未解密.
行動黨卒之喺李光耀領導底下贏咗1959年星加坡大選. 呢次選舉亦係第一屆議會全部議席由普選產生，並且組成嘅內閣享有全部內部自治權力. 從此，行動黨每一屆大選都贏到過半數嘅議席. 成為星加坡第一任總理 嘅李光耀要求釋放行動黨左派黨員來籌組新內閣.
1961年，因為對於同馬來西亞合併嘅建議有唔同睇法，同埋長期以來嘅黨內權力鬥爭，行動黨分裂，左派黨員退黨. 退黨嘅成員成立咗「社會主義陣線」（簡稱社陣），林清祥做秘書長. 除咗班華人工會領袖，入黨嘅仲有律師知知拉惹（又叫TT拉惹，T. T. Rajah，全名Thampoe Thamby Rajah）同Tann Wee Tiong ，以及一啲「大學社會主義俱樂部」嘅成員，譬如J.普都遮里（James Puthucheary）同傅樹介.
星加坡從英國獨立出來之後，1963年，加入馬來西亞聯邦. 雖然行動黨喺星加坡呢個邦係執政黨，但係喺成個馬來西亞政治入邊，行動黨係反對黨. 嗰時，喺吉隆坡嘅聯邦政府俾巫統為首嘅聯盟控制（一路到而今都係噉）. 之但係呢，行動黨似乎有機會上台執政，呢個可能性令到巫統好緊張. 行動黨參選星加坡以外聯邦議席嘅決定，同巫統參選星加坡境內議席嘅決定，破壞咗雙方互相尊重對方影響力範圍嘅默契，因此嚴重影響兩黨嘅關係. 行動黨黨魁李光耀同馬來西亞首相東姑阿都拉曼性格上嘅衝突卒之演變成一場危機，搞到東姑喺1965年8月9號抨星加坡出馬來西亞. 1964年3月10號先啱啱喺馬來西亞登記嘅馬來亞人民行動黨（People's Action Party of Malaya），喺1965年9月9號取消咗登記，啱啱好係星加坡獨立之後一個月. 啲黨員諗住註冊過個「People's Action Party, Malaya」，俾馬來西亞政府拒絕，卒之惟有註冊做民主行動黨.
1966年，星加坡反對黨社陣嘅13個國會議員辭職，實行議會總辭，杯葛國會同大選，呼籲支持者參與街頭抗爭. 行動黨從此一路都保持住星加坡國會嘅絕大多數議席. 社陣啲議員係1963年星加坡大選選出來嘅，嗰一年選舉之前幾個月嘅「冷藏行動」拘捕咗一部分社陣領袖，指控佢哋係共產主義分子. 喺之後嘅1968、1972、1976同1980年星加坡大選，行動黨都將國會議席冚嘭冷擸晒. 與此同時，國會議席個總數一路加，由1968年58席加到1980年75席. 雖然反對派喺1984年星加坡大選選得返入國會，但行動黨一路都係基本上一黨獨裁，全面掌握星加坡政府. 反對派由1984到2011年之間，每一屆至多都係贏得4個位. 2011年星加坡大選，工人黨創造反對黨紀錄，第一次搶到一個集選區，加埋1個單選區，總共贏到6個改選議席.
架構
行動黨架構早期行列寧主義，1958年佢啲傾向勞工嘅派系仲組成咗先鋒骨幹，不過後來行動黨中委驅逐咗左翼派系，將黨嘅理論基礎移到中間，喺1960年代再繼續移到右翼. 最初，有大概500人點咗做所謂「臨時骨幹」（temporary cadre） ，但係而今有幾多人係冇人知，同埋骨幹花名冊係保密嘅. 1988年，黃根成披露有超過1千個骨幹. 骨幹有權出席黨大會，同埋選舉同參選中央執行委員會（簡稱中委會，英文係Central Executive Committee，縮寫CEC），即係黨嘅領導層. 如果一個普通黨員想做骨幹，首先要獲得佢個選區嘅國會議員提名，之後經過三輪面試，每次見4到5個部長或者國會議員，通過嘅話就會由中委會任命. 每年大概有100人獲得提名.
中央執行委員會同秘書長
黨內政治權力集中喺秘書長（Secretary-General）領導嘅（中委會/CEC）. 人民行動黨秘書長係黨魁. 因為1959年以來行動黨次次大選都贏，所以行動黨秘書長做星加坡總理變成咗慣例. 多數中委會嘅成員亦係閣員. 由1957年開始，規矩定咗，中委會即將卸任嘅時候，向骨幹開一張名單，俾佢哋揀來投票，噉樣選出下一屆中委會. 不過呢條規矩最近改咗，變成中委會提名8個，黨團會議揀淨低十個.
歷史上，秘書長個位唔係實穩做硬總理，而係中委會去選邊個做總理. 當年秘書長李光耀同司庫王永元爭，投票6比6打和，結果李憑住杜進才嘅決定性一票贏咗，噉就做咗星加坡第一任總理.
自從嗰次中委會選舉之後，國會多數黨個秘書長做總理就成為咗一個傳統.
總部行政委員會（HQ Executive Committee）
對落一層委員會係總部行政委員會（HQ Executive Committee，縮寫HQ Ex-Co），負責黨嘅行政管理，以及監督12個屬下委員會. 呢12個屬下委員會分別係： 後來又加多咗兩個：行動黨樂齡行動小組（PAP Seniors Group，縮寫PAP.SG）、行動黨政策論壇（PAP Policy Forum，縮寫PPF），加埋就係14個.
理念
行動黨嘅經濟思想一路都認同，社會福利開支嘅需求、務實嘅同埋啲凱恩斯主義嘅經濟政策. 不過，1980年代開始，為咗廣泛實施一個基於公民社會嘅精英政治制度，自由市場政策一路開始流行. 而喺嗰啲信奉自由經濟理論嘅組織，譬如世界銀行同國際貨幣基金，佢哋出嘅「經濟自由度」指數入邊，星加坡亦經常排到好高.
李光耀1992年嗰時噉講：通過觀察香港，我得出結論，政府福利同津貼會磨蝕一個人追求成功嘅鬥心. 香港僱員薪酬好輕鬆就可以變，經濟好景嗰時加，唔好景嘅時候減，我睇到覺得好精彩. 我決定反轉我個黨喺英國工黨政策度繼承或者抄返來嘅福利政策.
行動黨對共產主義理念有好深刻嘅懷疑，雖然試過同有份創黨嘅同情勞工嘅元老夾份對抗殖民主義，之但係後來又指控呢啲元老係共產主義分子. 2015年，有啲觀察員認為，行動黨喺某啲方面，採納咗一啲中間偏左嘅計，來到保持選舉嘅強勢.
2015年7月2號，李顯龍喺「Institute of Policy Studies」主辦嘅一個交流活動度表示，有需要喺體制內保持某種天然嘅貴族政治，噉樣來到灌輸一種尊卑有別嘅文化同避免無政府主義. 佢噉講法，可能係行動黨理念轉變嘅標誌.
根據星加坡國立大學副教授陳思賢（Kenneth Paul Tan）嘅睇法，行動黨憑佢喺議會壓倒性嘅多數，經已可以冇乜阻力噉修改憲法，各次修憲之後搞多議席單選區制，搞議員委任制，以及搞第啲事實上加強咗政府嘅威勢，同埋對國會加強控制嘅政制改革. 行動黨亦成功推廣咗一個觀念，就係實用主義同經濟考慮緊要過政府問責、政府透明度以及權力互相制衡. 行動黨政府利用一啲似是而非嘅儒家思想同東亞文化來建立意識形態堡壘，譬如「東亞式民主」（"Asian democracy"），成功兜到佢喺自由民主制度方面嘅不足同埋維護咗佢啲專制手段.
領導層
前秘書長李光耀領導咗個黨好多年，佢本人由1959到1990年一路都係做星加坡總理. 1991年，李將秘書長同總理個位都交咗畀吳作棟. 而今做緊行動黨秘書長同星加坡總理嘅係李顯龍，即係李光耀個大仔，佢喺2004年8月12號接替吳作棟.
行動黨第一任主席係杜進才. 而今個主席係許文遠.
網絡活動
1995年，行動黨青年團開始喺網上活躍，「發帖修正有關星加坡政治同文化嘅『錯誤訊息』」（ "posting corrections to "misinformation" about Singaporean politics or culture" ）. 2007年2月，海峽時報報導，由部長黃永宏主持嘅行動黨「新媒體」委員會開始有計劃噉喺網上匿名對付批評者，「因為行動黨有必要喺網絡空間保持發聲」（ "as it was necessary for the PAP to have a voice on cyberspace" ）. 個計劃由兩個屬下委員會分工. 一個由部長呂德耀同議員扎吉哈（Zaqy Mohamad）率領，專門度橋，諗網絡宣傳嘅策略. 另一個係「新媒體擔當小組」（new media capabilities group），負責執行定咗出來啲策略，由議員馬炎慶同楊莉明領導. 個計劃係喺2006年星加坡大選之後定嘅，仲有大約20個好識玩資訊科技嘅行動黨支持者參與.
出面網頁
類:保守主義政黨
里安納尼姆
里安納尼姆（Leonard Nimoy，）係美國演員同導演，最出名角色係喺劇集同電影《星空奇遇記》（Star Trek）入面扮演嘅「冼樸」（Spock）.
14世紀
14世紀係01年至1400年嗰一百年嘅世紀.
里安納尼姆
2015年2月27號，佢因為慢性阻塞性肺病喺洛杉磯病死咗，享年83歲.
迷城
《迷城》（英文：Wild City），係2015年上畫嘅港產片，由古天樂、余文樂、張孝全、佟麗婭、任達華、謝天華、李燦森、高捷、馬浴柯主演，林嶺東、錢文錡執導.
馬氏文通
文通,之後多數人叫佢馬氏文通，係第一本中文文法書. 係清馬建忠1898年寫好嘅，亦都有人懷疑係其兄馬相伯相助.
馬建忠熟悉多隻外語，去過外國好多地方. 佢見到清末國內受西方人侵略，亦都提倡改革. 佢認為西方發逹係因為人哋外國有文法，有規矩，容易畀人讀. 而當中文就無呢方面文法，難以畀人理解. 所以佢就寫本中文文法書，等國人可以有捷徑可以快啲學好中文，汲取四千年文化，同西方人一較長短.
馬氏花咗十幾年，參考研究各國西文文法，將中文字睇佢性質分類，同埋點樣組成句. 全書有十章. 頭一章係解釋術語，二到九章就係各種字類，第十章就講句.
白田邨
白田邨（Pak Tin Estate），香港一公共屋邨，喺九龍白田. 邨最早叫白田新區，一九六九年入伙，後稱白田下邨. 一九七一年另開白田政府新邨，後稱白田上邨. 一九八四年合稱白田邨. 一九九〇年開始重建. 重建首批一九九三年入伙，最後一批二〇〇四年入伙. 藝人馬浚偉嘅童年就係喺呢條邨度過.
馬氏文通
文通對之後中文文法好有影響，佢確定咗過去唔係清楚嘅實字，虛字. 後尾有唔少人批評文通，但係實質唔少中文文化書都受佢影響.
表示得函子
例如，設k 係域，設 係無記性函子, 幫任一 k-向量空間配佢嘅元成嘅集(但唔記得向量加結構): 咁For就表示得做.
流離者之歌
《流離者之歌》（Dheepan）係一部2015年嘅法國電影，由Jacques Audiard執導，Antonythasan Jesuthasan、Kalieaswari Srinivasan、Vincent Rottiers、Claudine Vinasithamby主演.
和平路
和平路可以係：
何偉龍
演出
擔綱演出嘅作品眾多，包括：灣仔劇團《情比哥堅》之蘇鏗、《聊齋新誌》之孫潛、《再見女郎》之Elliot Garfield、《第二把交椅之瘋癲戲子》之馬俊龍
香港話劇團《人民公敵》之史道民醫生、《側門》之肥波、《夢斷城西》之火麒麟、《他人的錢》之賈非格、《李爾王》之李爾王、《黑鹿開口了》之黑鹿
導演
導演作品超過百五部.
香港話劇團嘅《今晚我地爆肚》（1982，同黃馨合導）、《雪山飛狐》（1983，副導演）、《三對冤家三個家》（1993）、《似是故人來》（1994）、《一僕二主》（1995）、《Miss杜十娘》（1996）、《非關男女》（1996) 、《一九四一》（1997）、《戇病夫妙計試真情》（1998）、《案發現場》（1998）、《開市大吉》（1999）、《伊狄帕斯王》（2000）、《讓我愛一次》（2000、2002）、《靈慾劫》（2001）、《香港一定得》（2001）、《尋妻記》（2003）、《長髮幽靈》（2003、2006）、《找個人和我上火星》（2004年3月及10月）、 《私房菜》（2004）、《一夜歌‧一夜情》（2004） 及《生殺之權》（2005）
羅富國教育學院學生會嘅《鐵窗》（1985）及《生殺之權》（1986） 香港浸會大學校外進修學院嘅《安妮‧法蘭日記》（1987）、《為乜》（1987，由佢本人編寫）、《困獸》（1987）、《暖毛毛》（1987）、《小城風光》（1988）、《他們的真理》（1989）、《刀在心中》（1989）、《水晶石》（1989）、《太平門》（1989）、《一條線》（1990）、《強者》（1990）、《朱秀才》（1990）、《再見……陌路人》（1991）、《淵》（1991）、《年初二》（1991）、《榕樹下》（1991）、《幻影組曲》（1992）及《烏喱單刀做大騷》（1993）
灣仔劇團嘅《帶菌者》（1984）、《為乜》（1984）、《焱滅》（1985）、《刀在心中》（1987）、《應有此報》（1987）、《情比哥堅》（1988）、《女店主》（1989）、 《聊齋新誌》（1989、1992、1993）、《取西經》（1990、1999）、《再見女郎》（1991） 、《擺檔俏冤家》（1991、1994）、《飛躍紅船》（1992）、《五個受傷的女人》（1995、1996）、《神蹟速銷》（2000）、《榕樹下》（2001、2003、2006）、《鄉心一夜》（2002）、《我對青春無悔（五度重演）》（2003）、《再度飛躍紅船》（2003）、《洗手間》（2004）、《唔鍾意做戲》（2004）、《抱泡夢》（2005）、《彌敦道兩岸》（2005、2006）、《橫觀直看打斜Look》 (2006、2007）、《一夜歌再續一夜情》（2006）、《小島芸香》（2007）、《幻彩人生》（2007）、《第二把交椅之瘋癲戲子》（2008）及《秒速18米》（2008）
《第二把交椅之瘋癲戲子》係何偉龍特別為慶祝灣仔劇團建團廿五週年而自編、自導及領銜主演嘅作品，獲業界一致好評. 《秒速18米》就係有關香港七屆單車冠軍洪松蔭嘅作品
獎項
香港戲劇協會頒發「十年傑出成就獎」（1994）
自貢
自貢喺中國四川，家下係地級市，叫自貢市.
豆腐渣工程
豆腐渣工程係指建築工程入面偷工減料導致相關建築物倒塌或唔符合規定 ，字詞經常喺中國場景出現. 字詞最早喺1998年出現，但作為中國嘅社會問題，去到2020年代仍然未有解決，繼續做成人命傷亡.
何偉龍
獎項
憑《讓我愛一次》獲香港戲劇協會「第十屆香港舞台劇獎」之最佳導演獎（喜／鬧劇）（2001）
豆腐渣工程
名字由來
呢個字詞最早出自中華人民共和國前總理朱鎔基嘅口中. 1998年夏季中國發生特大洪水，朱鎔基喺視察發生潰堤嘅九江市時候，首先問及九江決口嘅防洪牆問題，朱鎔基怒斥呢個係「豆腐渣工程」.
何偉龍
獎項
憑《第二把交椅之瘋癲戲子》獲「第十八屆香港舞台劇獎」之最佳男主角獎（喜／鬧劇）（2009）
獲香港特區政府頒授『民政事務局局長嘉許獎』以表揚其在業界的貢獻（2006）
星空奇遇記
《星空奇遇記》（Star Trek）係美國科幻影視作品，最初係1966年製作嘅劇集，因為受到觀眾歡迎，之後就拍咗唔少相同主題嘅劇集同電影，重有電腦遊戲、小說同各種衍生作品. 《星空奇遇記》講嘅係23世紀一艘大型太空船「企業號」喺銀河系探險嘅故仔. 「The Original Series」 1966年10月8號喺 NBC 首先播出.
何偉龍
獎項
獲香港藝術發展局頒授「2009香港藝術發展局獎」之「年度最佳藝術家獎」（戲劇界別）
註
類:香港電視男演員
豆腐渣工程
名字由來
後來中國大陸各地接連被揭發多處因為有關人士貪污腐敗而唔合規定或發生意外嘅建築，「豆腐渣工程」一詞就經常出現喺各大媒體. 因豆腐渣係一種軟爛易塌嘅食物，故以此嚟比喻.
成因
豆腐渣工程嘅成因，除咗刻意嘅偷工減料外，也可能因為外行人士擔當建築師、工程師，對品質管理、力學都唔認識，把關唔夠嚴格，唔達標準. 豆腐渣工程嘅後果通常係負責人被問責或炒魷魚.
歐姬芙
喬治亞·歐姬芙（Georgia Totto O'Keeffe；）係美國嘅一位藝術家，被列為20世紀嘅藝術大師之一. 其繪畫作品經已成為1920年代美國藝術嘅經典代表，佢以半抽象半寫實嘅手法聞名，而主題相當有特色，好多係以花嘅微觀、岩石肌理變化，海螺、動物骨頭、荒涼嘅美國內陸景觀為主. 佢嘅作品入邊成日充滿著同色調嘅細微變化，組成有韻律感嘅構圖，某啲時候歐姬芙畫中嘅物品外輪廓，令觀者感到物品嘅清脆感.
青少年時期
歐姬芙喺美國威斯康辛州太陽草原市出世. 老竇Francis Calyxtus O'Keeffe 同老母Ida Totto O'Keeffe做奶牛場生意. 成家有七個兄弟姊妹，歐姬芙排第二，上邊有一個大佬.
歐姬芙喺威斯康辛州長大，讀市政廳學校，重同當地嘅水彩畫家莎拉·曼爾（Sarah Mann）學畫. 然之後佢到麥迪遜市讀高中. 不過淨係上咗2年（1901年到1903年），因為渠老竇老母喺1902年成家搬去維珍尼亞州威廉斯堡，等歐姬芙留喺麥迪遜同姑母一齊住，讀多年高中. 1903年歐姬芙轉學到維珍尼亞嘅崔頓主教學院，1905年高中畢業.
識貨
《識貨》（Top Sales）係香港無綫電視嘅真人騷節目，由鄭裕玲、鄭衍峰、孔德賢主持，一眾藝員參賽者化身big big shop嘅直播銷售員鬥銷售業績. 節目由2021年6月21號到7月2號逢禮拜一到五22:30到23:00喺翡翠台播出.
落合福嗣
落合福嗣 ，係日本嘅一個男配音員.
13世紀
13世紀係01年至1300年嗰一百年嘅世紀.
杉本倫治
（）係日本足球員，司職中場，效力過大阪櫻花，甲府風林，及橫濱FC.
香港上市預託證券一覽
香港上市預託證券係指喺香港交易所公開買賣股份嘅香港預託證券（HDR），獲編配嘅證券代號介乎06200至06499之間.
金雞2
《金雞2》（英文：Golden Chicken 2），係2003年上畫嘅港產片，由吳君如、張學友、黎明、鄭中基、杜汶澤主演，趙良駿執導.
宰爾辛格
（旁遮普文：ਜ਼ੈਲ ਸਿੰਘ，英文：Giani Zail Singh，）係印度政治家，印度第七任總統，1982-1987年在位.
2008年夏季奧林匹克運動會
第廿九屆奧林匹克運動會係2008年8月8號到8月24號喺中華人民共和國嘅首都北京入面舉行嘅一屆奧運會，呢次係中國第一次搞奧運，重係繼1964年嘅東京同1988年嘅漢城（而家係首爾）之後，第三個亞洲城市嚟搞奧運.
背景
北京曾經喺1993年申請舉辦2000年夏季奧林匹克運動會，但喺最後一輪投票以兩票之差輸畀澳洲悉尼. 1998年，北京再次提出申辦2008年奧運會，以「新北京，新奧運」為競選口號，重提出咗「綠色奧運」、「人文奧運」同「科技奧運」嘅理念. 同第一次申辦嗰陣一樣，有94.7%嘅中國人民都支持北京申辦奧運會. 雖然喺交通、環境等一系列問題上畀啲國際媒體同人士都話擔心，但喺2001年7月13日莫斯科舉行嘅國際奧委會第112屆年會度，國際奧委會主席環·安東尼奧·薩馬蘭奇宣佈，北京喺兩輪投票入面，以超過大半嘅票數擊敗咗多倫多、巴黎、伊斯坦布爾同大阪呢4個城市，攞咗2008年奧運會嘅主辦權.
2003年8月3號，2008年奧運會嘅會徽正式發佈. 會徽由成龍同埋鄧亞萍共同捧出.
米市路 (廣州)
米市路（）係中國廣東省廣州市入面嘅其中一條一般嘅馬路，呢條馬路喺越秀區入面，成條馬路係南北走向. 南邊從惠福西路開始，一直向北去到光塔路同埋朝天路嘅交界嗰頭.
概要
全長187米，闊10米，雙向2車道.
婦女保障名額
婦女保障名額係中華民國（臺灣）選舉制度嘅一種特殊安排. 喺2005年修憲嘅時候，憲法增修條文第4條制定，「34位不分區立委當中女性不低於二分之一」嘅婦女保障名額制度，亦即係全國113位立委入面保障女性至少有17人，佔15%.
米市路 (廣州)
經過嘅道路
呢度啲路嘅順序係從西去到東嚟排嘅，其中加粗咗嘅字係主幹道：
2008年夏季奧林匹克運動會
背景
2004年6月，曾經傳出中國國家體育總局動用奧委會資金嘅傳聞，喺國內及世界上造成一啲負面影響.
婦女保障名額
呢種保障制度有時亦會適用一啲臺灣政黨嘅黨內初選.
2008年夏季奧林匹克運動會
背景
喺奧運市場開發方面，除咗完成場館建設嘅大部分法人招標外，北京奧組委已經確定咗6個合作夥伴，其中包括多間中國本地企業. 奧運會嘅贊助商計畫喺2005年開始啟動.
米市路 (廣州)
史
其實呢條路喺好耐以前唔係嗌「米市路」，而係嗌「米市街」呢隻名. 其實以前呢度係喺任何一個朝代入面，都係個米市墟嚟嘅，所以「米市街」嘅名就係噉嚟. 根據《永樂大典》呢本嘢畫住嘅廣州府南海縣嘅地圖入面話咗，喺明朝初期，南海同埋番禺嘅交界就係響新店街、米市街、朝天街同埋北道嘅就日門（啫係話朝天門）呢尐，啫係話明朝或者係之前，朝天路呢度都係南海縣同埋番禺縣嘅交界. 不過到咗民國23年（1934年），廣州市政府就將條米市街整闊咗，變咗係米市路. 到咗文化大革命嗰陣就改咗名叫「朝陽南路」，後嚟到咗1983年就改返原嚟嘅名. 啫係依家叫「米市路」.
2008年夏季奧林匹克運動會
背景
2005年6月26號，呢次奧運會嘅主題口號正式公佈.
米市路 (廣州)
特色
喺好耐之前一直到20世紀嘅90年代初，呢度係廣州市區入面，其中一笪重要嘅街市，入面專門賣啲菜肉同埋電子產品嘅嘢. 後嚟到咗1994年12月31號，廣州市為咗還返條路畀民眾，結果就將條街市取消咗. 依家嘅街市方面，菜肉市場已經搬嗮去甜水巷呢尐，而電子產品批發市場就搬咗去陶街入面. 依家成條路已經轉咗行，係專門賣電子元件批發嘅嘢.
2008年夏季奧林匹克運動會
背景
馬術項目方面，國際奧委會同埋國際馬術聯盟喺2005年7月8號中午喺星加坡宣佈，香港獲得馬術主辦權，馬術場地定喺沙田嘅香港體育學院. 即使香港運動員對需要從訓練基地遷出感到憂慮，但隨住奧運馬術由香港協辦，運動員無奈接受，搬去烏溪沙青年新村.
會徽
會徽係稱之為「中國印•舞動嘅北京」，將中國印、中國字同五環徽結合埋一齊，由漢字「京」字變化而成. 白色嘅線條象徵一個運動緊嘅人. 另外，據一啲細心網友觀察後發現，由於中國印係由「京」字變化而成，而變異後嘅「京」字形象，令人覺得非常似清朝時期中國人卑躬屈膝嘅樣，認為呢個中國印有損中國人形象. 就一般視覺美術來講，變異後嘅「京」字似個蹦跑嘅人形，貼切咁將北京同奧運會聯繫埋一齊. 人形張開嘅雙手亦可以視為「北京歡迎你」嘅表示.
吉祥物
吉祥物由五個形象組成，總名係福娃，分別係：貝貝（鯉魚形象）、晶晶（大熊貓形象）、歡歡（奧運聖火形象）、迎迎（藏羚羊形象）、妮妮（北京燕子形象），係普通話「北京歡迎你」嘅諧音，顏色亦係奧運五環嘅顏色. 呢組吉祥物係權衡知識產權保護、市場開發、展現中華文明、大眾嘅喜愛程度等各個因素而決定.
口號
呢屆奧運會口號，中文版本係「同一個世界，同一個夢想」，英文版本係「One World, One Dream」，兩者一齊用.
第29屆奧林匹克運動會組織委員會解釋呢個口號：
但有人認為以前已經有相近口號用喺唔同嘅賽事. 亦有人認為呢種口號間接反映中華人民共和國官方嘅「正統」觀念：追求大一統，重視差異.
主題曲
呢次奧運會嘅主題曲係《我和你》.
11世紀
11世紀係01年至1100年嗰一百年嘅世紀.
婦女保障名額
關於呢種制度嘅討論
雖然呢種制度嘅目的多少係出於性別平等，但有啲人就對呢個制度嘅成效有所保留.
有啲人認為，增加一個女性立委，唔見得就會有多一個能促進女性權益嘅立法者. 亦曾經有男性候選人，喺上月明明得票較多，但因為婦女保障名額而落選，因而抗議呢個制度.
哥列查
哥列查（Àlex Corretja Verdegay，）係西班牙一前職業男網球手，喺西班牙巴塞隆拿出世同埋住.
球員生涯
哥斯達右手揸拍，1991年轉打職業賽.
2008年夏季奧林匹克運動會
主題曲
北京2008年奧運會歌曲嘅徵集活動，一共收到八萬幾首歌曲. 除咗主題曲，北京2008年奧運會暨残奧會火炬接力主题歌同埋北京2008年奧運會暨北京2008年殘奧會志願者主題曲分別係《點燃激情 傳遞夢想》、《我是明星》同《微笑北京》. 歌曲徵集過程中同時開辦名為《唱響奧運》嘅電視同廣播節目. 倒數一周年主題曲係《We Are Ready》，倒數一百日嘅主題曲就係《北京歡迎你》.
醉酒灣
醉酒灣（'，舊時叫垃圾灣，'）係舊時香港葵涌一個大海灣，駁住藍巴勒海峽，家下已經填晒. 今日醉酒灣係指藍巴勒海峽東岸，葵涌外邊一個避風塘.
2008年夏季奧林匹克運動會
起場館
北京奧運會嘅場館建設喺申辦成功之後就好快展開，包括奧運會開幕會場北京國家體育場、北京國家游泳中心、中國國家體育館、五棵松文化體育中心同埋北京奧林匹克公園等重要場地已經開工，預計全部工程喺2007年完工. 全部工程耗資預計將達21億美元，大部分資金已經通過法人招標融資獲得，得標企業可獲得奧運場館喺奧運會結束後30年嘅經營權. 而部分建喺大學區嘅場館就會交畀各大學院校使用，另有一啲場館就會交由國家體育總局管理. 奧運村喺奧運會結束之後亦會以商品住房嘅形式向公眾出售.
由於規劃中嘅各奧運場館設計方案都非常大膽新穎，而且耗資巨大，引起社會公眾同好多專家學者嘅廣泛討論與好大爭議，30多位中國科學院同中國工程院院士曾喺2004年7月聯名上書，喺經費、設計和安全等方面對好多工程嘅方案提出疑問. 2004年7月底，北京市政府提出「節儉辦奧運」嘅思想，對眾多原設計方案進行修改，其中最受注目嘅奧運主場館國家體育場（因佢嘅外觀設計似一個鳥巢，又被俗稱為「鳥巢」工程）嘅施工被暫時停止，喺修改咗原定方案之後至重新開工. 新嘅方案取消咗極具爭議嘅可開啟頂蓋，優化建築鋼結構以節約鋼材用量，預定建設成本亦由原先嘅38.9億人民幣減少到22.7億人民幣. 其他多個奧運場館亦修改咗原定設計方案以節省支出.
奧運馬術方面，國際奧委會和國際馬術聯盟喺2005年7月8日中午响星加坡宣佈，香港獲得馬術主辦權，馬術場地假定喺香港體育學院同埋雙魚河. 體院原址喺2007年年頭至2010年年尾搬去烏溪沙青年新村.
醉酒灣
地理
原灣係三角型，最入係葵涌嘅出海口，而個灣出口有青洲守住. 個灣岸邊多數係崖，所以灣邊好少村落. 而最入葵涌涌口有葵涌村，岸邊地勢平好多. 佢東岸近葵涌有大連排一行石. 醉酒灣海面因為有羣山圍住，可以擋風，所以係水上人停船嘅地方.
2008年夏季奧林匹克運動會
基礎設施建設
北京預備重點改善城市交通，包括擴大公共交通網路，增加停車設施與城市道路，預計到奧運會期間要增加、改建道路總公里數達318公里. 此外，北京首都國際機場將增加1條跑道，1座候機室和44個停機坪. 城市鐵道交通方面，將增加2條地鐵和1條輕軌鐵路，整個喺改善城市交通方面嘅總投資就可能達到900億人民幣.
利用主辦奧運會嘅契機，北京仲將會大力改善令人擔憂嘅城市環境狀況，包括建設120平方公里嘅綠化隔離帶，搬遷治理200家污染企業，降低市區工業用地比例. 喺通訊方面仲需要建成為奧運會服務嘅光纖網路、數位寬頻、海底光纜同數位化衛星電視系統等.
醉酒灣
地理
1960年代，呢個灣開始填海，水上人被迫要搬遷往對面青衣島，將艇停在青衣塘同門仔塘.
2008年夏季奧林匹克運動會
聖火傳遞
今屆奧運聖火支火把有個名叫「祥雲」 ，由聯想（北京）有限公司創新設計中心設計，靈感來自「淵源共生，和諧共融」嘅祥雲圖案，有代表中國文化意味. 「祥雲」以紅色同銀色做主色，長72厘米，重985克，用輕薄高品質鋁合金同中空塑件整，下半部噴咗高觸感塑膠漆，拎上手唔容易滑落. 火把嘅火用清潔燃料丙烷嚟燒，可以燒15分鐘，無風嘅話火可以燒到25至30厘米高，如果大風到每小時65公里或者落每小時50毫米大雨都唔會熄. 呢支火把設計喺2007年1月經國際奧委會批准咗正式用.
醉酒灣
地理
填海後，填地用咗做垃圾堆填區，1979年停用改建葵涌公園，1992年公園準備開放時發現沼氣超標，要無限期停用，公園其中一部分在2009年興建香港賽馬會國際小輪車場，配合2009年東亞運動會比賽.
2008年夏季奧林匹克運動會
聖火傳唔入台灣
根據2008年夏季奧林匹克運動會聖火傳遞方案，聖火本來由胡志明市傳去台北市，再傳去香港. 不過台灣中華民國政府當局認為聖火傳遞路線係矮化台灣主權，將台灣當係中華人民共和國領土呢個傳遞路線規劃，於是要求「三進四出」（由第三國進入，由第四國出去），唔接受原本第三國入然後由香港出呢個計劃.
國際奧委會畀北京奧林匹克運動會組織委員會同中華奧林匹克委員會就北京奧運聖火談判時間底線係瑞士洛桑時間2007年9月21號凌晨零時，但最後都因為地方名稱、旗幟等種種問題講唔掂數，兩邊都自己宣佈聖火唔會經過台北市，係柏林奧運開創聖火傳遞活動有史以來第一個城市喺有邀請下而傳唔到聖火.
爭議
另外，香港民主黨立法會議員李柱銘喺美國《華爾街日報》發表文章，希望美國總統喬治布殊透過北京主辦奧運呢個機會，要求中國改善人權.
號召抵制北京奧運會嘅組織同個人名單：
史匹堡辭京奧藝術顧問
國際間亦將京奧同一啲人道人權問題掛鉤，諾貝爾獎得主婦女倡議團、一啲國家嘅奧林匹克運動員、一百幾個美國國會兩黨成員，希望中國政府採取敦促蘇丹中止達爾富爾嘅種族屠殺. 而荷里活著名電影導演史提芬史匹堡就因為咁請辭京奧藝術顧問 ，英國運動員亦呼籲中國政府向蘇丹施壓，結束達爾富爾人道危機.
禁口令
除咗人道人權問題，言論自由亦係京奧一樣好有爭議嘅問題，英國奧林匹克協會（BOA）要求運動員喺合約入面加一條條款，就係話選手喺參加京奧嗰陣，唔可以對政治敏感話題評論，唔簽就無得參加奧運，結果引嚟英國反對黨對英奧委指責，最後英奧委決定修改合約內容，強調唔會限制運動員嘅言論自由.
落合弘治
落合弘治 ，係日本嘅一個男配音員.
昂坪
昂坪有巴士同昂坪360吊車去到.
名
昂坪個昂解高起，而坪就係平地.
戴卓爾
戴卓爾，，TD（Sir Denis Thatcher, 1st Baronet，）係英國企業家，喺倫敦路易咸出世.
攀枝花
攀枝花喺中國四川，家下係地級市，叫攀枝花市.
動脈瘤
動脈瘤（Aneurysm）係種血管病，指動脈嘅血管壁腫脹嘅病變，個瘤體積會慢慢變大，萬一爆咗，患者好大機會失血過多而死.
綠皮書
喺英國、英聯邦國、愛爾蘭同埋香港，綠皮書係政府修改法律或政策嘅第一步. 呢份係政府一份臨時報告，但未有承諾做任何嘢. 當綠皮書有咗諮詢結果，就會出一份白皮書.
喺加拿大，綠皮書係一份官方文件，主要係政府響重大政策拎出嚟畀公眾討論嗰陣，政府嘅一份立場同聲明，政府喺呢個階段未有任何決定.
喺歐盟，都有類似嘅機制，一般用響全歐洲相關嘅事務上面.
喺香港，綠皮書係政府向公眾發出嘅諮詢文件.
市民中心站 (深圳地鐵)
市民中心站原名「水晶島站」，係深圳地鐵一個站，喺深圳深南大道同金田路嘅交匯處，2004年12月28號啟用，係蛇口線同埋龍華線唯一一個轉車站.
慢性阻塞性肺病
慢性阻塞性肺病（簡名COPD，嚟自英文chronic obstructive pulmonary disease）係呼吸系統嘅病，因為個肺逐漸阻塞而影響正常唞氣，主要分做三類：肺氣腫、慢性支氣管炎同支氣管擴張. 慢性阻塞性肺病嘅最主要成因就係長期食煙. [[Category:病]]
基里
V.V. （泰盧固文：వరాహగిరి వేంకట గిరి，英文：Varahagiri Venkata Giri，）係個印度政治家，第四任印度總統，1969年至1974年在位.
七巧板
七巧板相傳係大宋時發明嘅砌圖遊戲，十九世紀頭傳到去歐洲. 砌圖由個正方形分成七個唔同形狀嘅板拼合而成，可以砌到好多唔同嘅圖案.
七巧板有唔同變種，例如十四巧板.
10世紀
10世紀係01年至1000年嗰一百年嘅世紀.
填字遊戲
填字遊戲係種文字類益智遊戲，用一個入面有好多空格嘅表格，另外再附上提示，玩家就憑提示填返字落空格度.
小老鼠
小老鼠可以係：
阿羅約先生
阿羅約（Jose Miguel "Mike" Tuason Arroyo，）係菲律賓前總統阿羅約夫人嘅老公.
聖事
聖事（，拉丁文：Sacramentum）或者聖禮，係基督教傳達神聖恩典嘅儀式. 傳統定義嘅聖事加埋有7樣，包括：
榕林路
榕林路（）係中國廣東廣州地區，包括咗東西同南北走向嘅馬路，好似英文字母Y字噉，喺增城派潭鎮，東北邊去到文政路同人民街嘅交界；南邊去到教育南路同梅都路嘅交界；西邊去到大新路同教育南、北路嘅交界.
東西走向
條路順序從西到東排，加粗嘅字係主幹道：
南北走向
條路順序從南到北排，加粗嘅字係主幹道：
土坯
[[Category:泥]]
瀘州
瀘州喺中國四川，家下係地級市，叫瀘州市.
黃華華
黃華華（；）係廣東興寧人，做過廣東省省長. 1969年喺廣州中山大學畢業，同年9月做嘢，1971年加入中國共產黨，歷任共青團廣東省委書記、梅州市長、中共廣東省委常委、省委秘書長. 1993年5月當選中共廣東省委副書記、秘書長. 1996年後任中共廣東省委副書記，1998年任中共廣東省委副書記、廣州市委書記. 2001年任中共廣東省委副書記、廣州市委書記、廣州市人大常委會主任. 2002年任中共廣東省委副書記、廣東省常務副省長. 2003年1月，喺廣東省第十屆人大第一次會議中獲選為廣東省長，2008年連任省長，2011年65歲嘅黃華華忽然提早辭職，11月廣東省11屆人大常委會第29次會議決定由朱小丹任代省長. 2011年12月31號，中國人大常委會表決決定任命黃華華為全國人大華僑委員會副主任委員.
佢重係中共十五屆候補中央委員同埋十六、十七屆中央委員.
Hackenation
《Hackenation》係香港歌手李克勤嘅唱片，喺1995年12月21日推出.
9世紀
9世紀係01年至900年嗰一百年嘅世紀.
膠紙
膠紙係用來黐住嘅帶，帶一面或兩面有一浸膠，用來黐嘢嘅. 膠紙嘅紙可以有唔同質料，有啲係紙，有啲係布，有啲係塑膠膜，各有唔同用途.
歷史
膠紙係 Richard Drew 1926年喺 3M 發明.
研討會
研討會（conference）係指若干位專家聚埋一齊，討論有關佢哋個研究課題嘅新資訊.
8世紀
8世紀係01年至800年嗰一百年嘅世紀.
C (搞清楚)
C或c除咗係拉丁字母之外，重可以係：
數學
，、或
光速
光速（speed of light）指光喺真空嘅速度，亦係所有電磁波喺真空嘅速度，係物理好重要嘅常數，通常用c₀或者c來表示（來自拉丁話 celeritas，解做迅速、敏捷）.
光速等於299,792,458米/秒（即係1,079,252,848.88千米/小時）. 呢個速度並唔係測量出嚟，而係定義出嚟. 由1983年10月21號起，1米定義為光喺1/299,792,458秒內所行嘅距離.
註
類:光 類:速 類:物理常數
估計量
喺統計學中，估計量（estimator）係基於觀測數據計算一個已知量嘅估計值嘅法則：估計量、被估量（estimated）和估計值（estimate）係有分別嘅.
小野信義
（）係日本足球員，司職中場，效力過川崎綠茵，電装，大阪飛腳，橫濱FC，及北九州新浪.
少年宮站
少年宮站係深圳地鐵一個站，喺蓮花山南側，規劃中嘅鵬城一路下面，站嘅東側係深圳少年宮，西側係深圳書城中心城. 個站2004年12月28號啟用，係龍崗線同埋龍華線唯一一個轉車站.
普拉薩
（英文：Rajendra Prasad，印地文：डा॰ राजेन्द्र प्रसाद，）係個印度政治家，舊時係印度共和國嘅第一任總統（1950年－1962年）.
七一遊行
七一大遊行，係7月1號喺香港舉行嘅大型遊行，第一次喺1997年. 2003年嘅主題係反對《香港基本法》第23條立法，係1989年100萬人上街之後最大嘅遊行. (睇下八九民運)
背景
香港主權喺1997年由英國交畀中華人民共和國以嚟，香港市民支援愛國民主運動聯合會（支聯會）都會喺7月1號（回歸紀念日假）遊行去政府總部，表達希望加快中國同埋香港民主步伐.
1997年7月1號下午，支聯會以「愛國愛港民主大遊行」嘅名義，冒雨由銅鑼灣遊行到中環政府總部. 口號係「結束一黨專政，建設民主中國」；遊行開始嗰陣有八百幾個市民參加，但去到灣仔嗰陣就加到2300人，警方就估計人數有4000人（支聯會就估計有3000人，多過支聯會預先通知嘅2000人），就口頭警告支聯會，張文光就話警方以前從來都冇咁樣警告支聯會，希望呢件只係巧合事件，而警方就表示期望主辦團體可以更準確咁做計遊行人數. 遊行隊伍最後抵達政府總部出面，由司徒華代表遞交意見書畀特首代表之後和平散去.
2003年，《基本法》23條立法嘅爭議改變咗原定嘅計劃. 政府想趕及喺2003年7月9號將《國家安全（立法條文）條例》（又稱「二十三條」）草案提交立法會通過. 當時由多個反對立法嘅民間團體組成嘅民間人權陣線（簡稱「民陣」）舉辦咗7月1號嘅遊行，號召市民上街表達反對立法嘅意願.
七一遊行，除咗係因為二十三條立法將會損害香港嘅民主自由之外，部份市民對行政長官董建華同埋佢帶領嘅特區政府施政（特別係董建華連任後嘅2002年7月-2003年7月期間）嘅不滿亦都係主要唔少市民上街嘅原因之一，呢次遊行將自1997年主權移交後政府嘅各種施政失誤、市民對經濟不景、失業率偏高、同埋其他民生問題所帶嚟嘅戾氣引發出嚟.
重有，財政司司長梁錦松嘅偷步買車事件、保安局長葉劉淑儀喺二十三條立法嘅推銷過程中嗰一種強硬兼唔願協商嘅態度同埋衛生福利及食物局長楊永強喺沙士爆發嗰陣隱暪疫情嘅責任問題亦促成咗導火線.
2003年
2003年7月1號，「民陣」舉辦「七一」遊行. 之前，有人喺網上呼籲參加者着黑色衫，以示抗議立法，所以當日大部份人士都著咗黑衫遊行. 遊行隊伍原定喺當地時間下晝兩點半，由銅鑼灣維多利亞公園足球場出發，經怡和街、軒尼詩道、金鐘道、皇后大道中，最後抵達喺炮台里嘅政府總部.
而當時親北京嘅香港工會聯合會租用咗維多利亞公園一共八個之中嘅六個足球場，舉辦慶祝香港主權移交中國 6 週年紀念嘅嘉年華. 工聯會聲稱有五萬幾人參加嗰項活動，而事後報導話不足五千人. 超過二十萬名參與大遊行嘅市民就喺淨番嗰兩個足球場度集合. 由於太迫同埋天氣炎熱，有遊行人士感到不適要送院治理. 根據香港天文台紀錄，嗰日平均氣溫超過攝氏三十三度，並且發出咗酷熱天氣警告.
出席遊行嘅人數，以至遊行嘅路線，都遠遠超乎主辦團體嘅意料. 當時大批著黑衫嘅市民由銅鑼灣同天后地鐵站湧入指定集合地點. 有鑑於以往遊行進行期間，警方指大多數遊行人士乃中途插隊，部份亦會中途離開，所以將遊行人數嘅估計大幅減少，所以，為咗俾警方點算正確遊行人數，唔少市民堅持要進入維多利亞公園範圍，令人龍擠在維多利亞公園周邊道路，一直東延至炮台山站附近. 遊行隊伍喺2時半出發，龍尾到咗晚上接近10時先至抵達政府總部. 由於人數太多，大部分嘅遊行人士改喺中環雪廠街附近做終點. 主辦團體估計遊行人數超過50萬，而警方就只係公佈當日下午六時嘅參與遊行人數為35萬人（數字並未包括之前已抵達政府總部並已散去嘅市民）. 事後警方承認低估咗遊行人數. 遊行雖以反對23條立法為主題，遊行人士同時提出咗不同嘅訴求，例如要求董建華落台、官員梁錦松、葉劉淑儀辭職、加快民主步伐等. 另外，部份遊行人士不滿特區政府處理非典型肺炎（SARS）嘅手法，導致 300 多人染病死亡嘅悲劇，因而要求追究責任. 遊行和平進行，普遍認為反映香港的公民素質良好.
影響
事後，由於參與遊行嘅人數多過政府預期好多，為咗減少民怨，政府就23條立法作出咗 3 項讓步. 7月5日，董建華宣佈修改原草案條文，又認為修訂已釋除公眾嘅疑慮，決定如期將23條立法交俾立法會恢復二讀同三讀. 7月7號，行政會議成員自由黨主席田北俊突然辭去咗行政會議成員一職，自由黨知道如繼續支持政府立法，會有破壞性嘅後果，所以宣佈唔再支持政府嘅草案. 政府明白草案冇辦法喺立法會通過，宣佈撤回草案. 不過，7月9號仍然有5萬幾人喺立法會門外舉行「七九燭光晚會」，以示對成個運動嘅支持.
親中共政黨民建聯貫徹支持盡快立法，喺成個立法過程裏面，不斷總動員支持立法. 違背「七一」遊行反對立法嘅訴求，令到部分市民對民建聯產生負面評價，導致民建聯喺2003年11月23號嘅區議會選舉慘敗，議席減少咗差唔多三份之一，就算係立法會議員劉江華同埋葉國謙都因為呢次事件深受影響而落選. 主席曾鈺成因此引咎辭職.
2004年
2004年7月1號，「七一」遊行延續，主題改為「爭取07、08普選」，大會呼籲市民著白色衫參與遊行，以表達對普選嘅期望. 另一方面，有親政府團體呼籲市民著紅色衫，參加另外一個要求民主嘅靜坐集會. 雖然當日香港天氣炎熱，但2004年嘅「七一」遊行人數依然高企，主辦單位指人數高達53萬，仲多過2003年嘅50萬人，但係警方就話得20萬人. 實際人數有幾多就拗得好緊要.
2005年
2005年7月1號，「七一遊行」第三年舉行，主題為「反對官商勾結，爭取全面普選」，大會再次呼籲市民著白色衫參與遊行，以表達對普選嘅期望. 此外，民間人權陣線公投小組計劃喺2005年「七一」遊行時喺維園進行「七一」模擬公投，公投議題係「○七、○八年普選行政長官及立法會」.
但係同以往不同嘅係，呢次遊行有唔少爭取其他訴求為主嘅人士加入，例如爭取原工資水平嘅海外傭工，反對香港大學醫學院冠上富商李嘉誠個名（佢捐咗10億港元）嘅教學人員同校友，爭取平等權益嘅同性戀者、爭取居港權人士同埋一啲法輪功嘅修練者等. 而呢次遊行之前發生咗一啲插曲，團體明光社高調反對喺同性戀者團體帶領隊伍下一齊遊行，引起咗社會唔少嘅議論.
根據香港警方喺維園出發點嘅統計數據，大約有11 000幾名市民參與遊行，而民間人權陣線起初表示有45 000人參加，之後修正遊行人數為21 000人. 然而，有遊行人士懷疑警方將人數大減，比起當日上晝嘅慶祝回歸巡遊仲要少（警方估計有2萬多人參與）.
Pumb
PUMB原本個名係 Palm User Message Board，之後改咗名做 PDA User Message Board，係香港其中一個最大嘅電子手帳論壇.
薩拉薩蒂
薩拉薩蒂可以係：
費列活
費列活（Fleetwood）係英倫蘭開夏一鎮，人口2.5萬.
綿陽
綿陽喺中國四川，家下係地級市，叫綿陽市.
撒馬爾罕
撒馬爾罕（Samarqand）係烏茲別克第二大城，撒馬爾罕州首府，住咗約莫50萬人. 呢座城做過花剌子模、帖木兒帝國首都.
氣候
撒馬爾罕屬地中海氣候，夏天乾冬天濕.
牧歌
牧歌（Madrigal）係歐洲16世紀到17世紀，文藝復興音樂後期到巴洛克音樂前期嘅一種歌曲風格，起源自意大利，當時喺法國同英國都流行.
廣州大學實驗中學
，之前嗌過或桂花中學（），係中國廣東廣州一間冇咗嘅中學，位置喺白雲區桂花崗桂花路嘅廣州大學（桂花崗校區）北門對面. 1986年開辦，2010年4月20號同越秀區外國語學校合併而消失.
史
學校喺1986年開辦，初期係一間好普通嘅學校，直到2002年5月，學校為咗加大對外宣傳嘅聲譽而改名做「廣州大學實驗中學」 ，同年年底升級為白雲區一級學校，2004年更加升級為廣州市一級學校. 2010年初，由於廣州要擴大名校嘅輻射力度同優質學位關係，所以決定喺同年4月20號將呢間學校同越秀區外國語學校合併 ，而家屬越秀區外國語學校嘅北校區，之前原有在讀嘅學生喺2012年夏天全部消失嗮.
註
類:停辦咗嘅廣州中學
7世紀
7世紀係01年至700年嗰一百年嘅世紀.
沙士病毒
沙士病毒（英文：SARS-CoV），全名嚴重急性呼吸道綜合症冠狀病毒，係一種可以引發沙士嘅冠狀病毒. 呢種病毒屬於冠狀病毒嘅 beta 類.
改名
2020年2月11號，國際病毒分類委員會將引發武漢肺炎嘅病毒正式定名做「沙士病毒2型」（SARS-CoV-2），而原先嘅沙士病毒就改名叫「沙士病毒一型」（SARS-CoV-1，全名嚴重急性呼吸系統綜合症冠狀病毒1型）.
拉達烈殊南
（泰盧固文：సర్వేపల్లి రాధాకృష్ణ，英文：Sir Sarvepalli Radhakrishnan，）係個印度哲學家同政治家，佢舊時擔任印度第一任副總統（1952-1962年）同印度第二任總統（1962–1967年）.
逾越節
逾越節（；פֶּסַח；Passover）係猶太教嘅節日，係紀念上帝救以色列人脫離埃及人嘅奴役並且重獲自由. 逾越節喺尼散月15號嘅夜晚 進行. 逾越節喺以色列持續7日，以色列之外地區就持續8日.
根據《出埃及記》記載，法老非常硬頸，所以上帝先要用十災來對付佢哋，但係出咗九種災害之後，法老仲係死唔肯俾以色列人離開埃及，係都要佢哋留低做奴隸，於是上帝出第十災，一夜之間將埃及入面所有大仔同第一胎嘅牲畜全部殺嗮，法老先至肯俾以色列人離開. 喺殺長子嘅前一日，上帝嘅子民就按照吩咐，將羊羔嘅血搽喺門框同門楣上面做記號，於是使者見到門楣上面有羊血，就唔入去殺屋入面嘅人.
逾越節就係紀念上帝嘅使者越過門楣，救咗佢哋出來，唔使再做奴隸. 為咗紀念爾個神蹟，佢哋食逾越節晚餐嘅途中會唸完整嘅讚美詩篇（הלל שלם，Hallel shalem），認為係《以賽亞書》30章29節嘅吩咐 ，除咗爾篇之外佢哋喺當晚亦都會唸 ｢大讚美詩篇｣.
倉木麻衣
倉木麻衣（日文：くらき まいMai Kuraki，）係日本女歌手兼唱作人，響千葉縣船橋市出世，依家隸屬NORTHERN MUSIC.
逾越節
拎
類:猶太教 類:節
倉木麻衣
經歷
佢老豆係電影導演兼生意佬，爺爺係日本詩人. 而「倉木麻衣」呢個名係佢個藝名，真名唔知，估佢原姓山前.
讀小學嗰時，佢聽到由米高積遜唱嘅歌，之後重睇埋雲妮侯斯頓嘅MV，令到佢對西洋樂有興趣，之後就諗住彈琴. 有一次，當佢響度一邊睇住五線譜，一邊哼歌嘅時候，鋼琴老師行過嚟同佢講：「我覺得你做歌手好過去彈琴」. 因為老師呢句，倉木佢開始考慮做歌手. 響升到初中之後，佢聽咗好多西方歌手嘅歌，例如瑪麗亞嘉兒同埋勞琳希爾，受到佢哋嘅影響，倉木佢最後決定做歌手. 響呢個時候，佢識咗BEING創辦人長戶大幸. 當長戶聽到倉木嘅樣本唱片之後，就建議倉木升高中之後出道，重叫佢學好英文. 升高中之後，長戶介紹佢去GIZA studio度試音，最後試音成功，正式出道，當時佢只有16歲. 而長戶就幫佢起個藝名叫「倉木麻衣」.
響1999年10月，佢以「Mai-K」嘅名義響美國出道，同時推出第一支歌《Baby I Like》，之後響日本發售，聽講好快賣嗮. 同年12月8號，以「倉木麻衣」呢個名發表第一張日文歌《Love, Day After Tomorrow》. 呢首歌開頭銷量唔高，但係響2000年銷量開始急升，響同年3月銷量更加升到去138萬，倉木可以話係「旗開得勝」.
之後，佢隨即發表兩首新歌，分別係《Stay by my side》同埋《Secret of my heart》，呢兩首歌嘅銷量都有100萬左右. 而《Secret of my heart》重係倉木第一次同名偵探柯南系列合作.
基寧咸
基寧咸（Gillingham）係英倫根德一鎮，人口10萬.
愛琴海
愛琴海（；希臘文：Αιγαίο Πέλαγος），係地中海嘅一部分，喺希臘半島同小亞細亞半島中間，南北長610公里，東西濶300公里.
愛琴海海岸線好曲折，港灣眾多，共有大概2,500個島. 愛琴海島嶼，大部分屬於西岸嘅希臘，小部分屬於東岸嘅土耳其.
[[Category:海]]
萊比錫
萊比錫（；，；索布話：Lipzk）係聯邦德國澤臣州嘅州直轄市，係澤臣州第一人口大市，人口約52萬. 市名源自斯拉夫話嘅Lipsk，意思係「酸橙樹」「椴樹」. 座城座落喺派梭河（Pleiße）、白歐思多河、琶陀河（Parthe）三條河合流處.
1870年萊比錫人口增長超過10萬人，成為大都市. 而從1190年起，萊比錫就係中歐重要嘅大型商會舉辦地. 佢喺歷史上長期以來係印刷業、書市中心，重早過法蘭克福. 同時萊比錫有歐洲最老嘅大學之一萊比錫大學（Universität Leipzig）. 萊比錫係澤臣三角都會區嘅一部分，係個重要嘅交通樞紐，係德國東部經濟中心之一.
廣元
廣元喺中國四川，家下係地級市，叫廣元市.
久保田學
（）係日本足球員，司職前鋒，效力過橫濱FC，及北九州新浪.
6世紀
6世紀係01年至600年嗰一百年嘅世紀.
魚尾葵
魚尾葵（；學名：Caryota ochlandra）係棕櫚科魚尾葵屬嘅常綠喬木，原產地喺中國嘅福建、廣東、海南、廣西、雲南嗰邊，而家喺熱帶同亞熱帶嘅海拔450——700m嘅山坡或溝谷林入面就可以成日見到佢. 呢樖嘢重係鄉土樹種.
形態
佢嘅樹幹都好直吓，樹葉一年四季都係翠綠色. 花色一般喺黃綠色（黃色到綠色之間）嘅範圍，佢啲果就好似啲珍珠噉成抽咁滯.
番禺
番禺（番讀潘，）喺中國廣東嘅珠江三角洲，原本寫做蕃禺. 佢家下係廣州市一個市轄區，叫番禺區，區治市橋. 佢面積1314.8平方千米，2005年人口96萬.
魚尾葵
用途
佢既啱喺室外嘅園林同庭院入面種同俾人睇，又啱喺室內搞盆栽裝飾都得.
番禺
山
番禺有山叫浮蓮崗，又叫浮練或者浮蓮岡. 舊縣去到白雲山.
英式16波
英式16波（），又嗌黑波（），係桌球運動嘅其一項目，亦係全球各地喺大型及VIP桌球館入面流行嘅桌球項目. 比賽時，檯上面會放16隻波（其中一隻係白波、一隻係黑波，凈低嗰14隻分別係黃波同紅波），附近有6個袋窿.
魚尾葵
種植環境
魚尾葵鍾意喺暖濕氣候嗰度生，比較禁（）凍，但係佢啲根系好淺，唔禁（）旱；莖幹唔畀太陽光喺度猛咁曬，因為佢識開裂而漏膠.
英式16波
歷史
呢種運動從1900年代初（有記錄話係1908年）出現，直到1925年先至開始流行，嗰時凈得7隻黃、7隻紅、1隻黑呢三種色嘅波. 後嚟個玩法喺英國地區開始流行. 雖然呢種玩法流傳到美國發展成美式16波後發揚光大，但英式嘅玩法一直保留到而家.
福田站 (深圳地鐵)
thumb|福田站
番禺
史
番禺響唔同時代有唔同範圍，番禺、廣州、南海都係交錯重疊.
魚尾葵
出面網頁
類:魚尾葵屬 類:喬木 類:四季常綠植物 類:鄉土樹種
福田站 (深圳地鐵)
福田站（；Futian Station）係深圳地鐵其中一個站，喺福田區民田路同深南大道嘅交匯處，屬於福田綜合交通樞紐工程入便，可以連接廣深港高速鐵路同廣深城際軌道交通嘅福田站. 個站由2011年6月28號開始啟用，係蛇口線（2號綫）同埋龍崗線（3號綫）唯一一個轉車站.
英式16波
規則
英式16波有固定嘅比賽規則，連比賽過程同用波都有嚴格規定：
番禺
史
番禺最初係秦國始皇帝時期征服嶺南之後起嘅城，統治新開嘅南海郡. 個城就正正響今日廣州裏面. 秦國滅亡，趙佗自立為王，建南越國，番禺成為國都. 後來西漢武帝時期，漢軍打入番禺，消滅咗南越國.